
Inspeccion di Salud Aruba (IVA) y IMG a 
bishita practicanan dental na Aruba 


Den e prome siman di 
maart Inspectie Volksge- 
zondheid Aruba (IVA) con- 
huntamente cu Inspectie 
Militaire Gezondheidszorg 


Hulanda (IMG) a bishita 5 
practica dental na Aruba 
na unda nan a constata cu 
tin puntonan cu mester 
mehora. 


Nan a señala cu nan no a anun- 
cia e bishitanan di antemano y 
tabata un sorpresa pa e practi- 
canan dental, nan tambe a reuni 
cu algun stakeholders impor- 
tante den e sector durante e 
siman aki. 


E meta di e proyecto tabata pa 
determina e prioridadnan den e 
sector dental segun e riesgonan 
mas halto, na e manera aki IVA 
por determina unda por aloca y 
concentra su esfuersonan mas 
eficiente cu ta posibel, esaki ta 
den e cuadro pa stimula me- 


horacion di e calidad di cuido 
den e sector dental pa e salud y 
siguridad di pashentnan. 


Compara cu e nulmeting cu 
IVA haci na 2019-2020 (por 
haya e rapport aki pa lesa ariba 
nos website www.iva.aw) por 
a nota un mehoracion den e 
practicanan dental pero tambe 
a mira cu algun aspecto a keda 
igual cu locual IVA a constata 
na 2019-2020. 


E bishitanan y combersa- 
cionnan a conduci na puntonan 
di mehoracion pa no solamente 


e practicanan dental individual 
pero tambe pa e sector dental 
en general, manera e necesidad 
pa stimula e uso di normanan 
y standardnan den e sector aki. 


E practicanan dental cu a haya 
bishita lo ricibi un rapport di 
IVA cu lo consisti di puntonan 
di mehoracion. E puntonan di 
mehoracion na nivel nacional 
lo bay presenta na e sector 
dental pa asina conhuntamente 
tuma e pasonan necesario pa 
mitiga e riesgonan. 


Aterisahe di emergencia di Delta na Aruba ta parti di e crisis 
di seguridad di Boeing 


Un avion di Delta Airlines, fabrica 
pa Boeing, saliendo for di Aruba 
cu destino Atlanta, a haya su mes 
forsa pa bira back y haci un ateri- 
sahe di emergencia, despues cu 
un motor a rementa durante e 
despegue. 


Piloto di e Boeing 737 900 a draai 
rond Aruba cuatro biaha prome cu bin 
back riba tera despues di e ‘problema 
mecanico’. Un vocero a bisa prensa 
internacional cu tabatin 168 pasahero 
abordo, ademas di cuatro assistent 
di vuelo y dos piloto. E pasaheronan 
mester a keda un anochi adicional na 
Aruba prome cu a sali ayera. 


Un pasahero a describi e suceso riba 
e red social Reddit, bisando cu “un 
di e motornan a rementa memey di 
e despegue, nos a draai rond Aruba 
cuatro biaha y a aterisa di emergencia.” 
E pasahero a bisa cu Delta a paga pa 
hotel y cuminda pa e pasahero. Otro 
pasahero a bisa cu a scucha un zonido 
fuerte na comienso di e vuelo. “El a 
zona manera el a sucede net despues 
cu e ekipo di aterisahe a subi. Mi a kere 
na comienso cu un banda di e ekipo a 
keda pega y a subi laat.” E pasahero aki 
a bisa cu e capitan a usa e sistema di 
comunicacion pa bisa cu e motor links 
tabata na candela, pero cu tabata bao 
control. Despues di haci e chekeonan 
necesario, e piloto a tuma e decision 
pa bay back Aruba. “E pasaheronan tur 


tabata basta trankil cu e situacion. Nos 
a baha for di e avion y a bisa nos cu 
un parha grandi a bula den e motor.” 


Problema na Boeing 
Esaki ta apenas e mal noticia di mas 
recien pa Boeing, cu ta pasando den 
un aña duro. 
Diamars, cabesante di Administracion 
Federal di Aviacion, FAA di Merca, a 
bisa cu Boeing mester mehora cultura 
di seguridad y atende problemanan di 
calidad prome cu e agencia lo permiti 
e fabricante di avion pa reforsa pro- 
duccion di 737 MAX. 


FAA fin di januari a tuma e stap sin 
precedente di bisa Boeing cu no lo 
permiti e compania expande pro- 
duccion di 737 MAX den bista di un 
emergencia den aire di un jet di Alaska 
Airlines anteriormente dene luna. 


Adminstrador di FAA, Mike Whita- 
ker, a bisa Reuters den un entrevista 
diamars cu e agencia no a cuminsa 
discusion ainda cu Boeing tocante 
aumento di produccion di 737, y a 
bisa cu e agencia ta bay permiti un 
aumento solamente ora Boeing ta 
“dirigiendo un sistema di calidad di 
forma safe.” 


Whitaker a bisa cu e tin herment pa 
tene Boeing “responsable y tin tur 
intencion pa usa nan.” 
Boeing a nenga di duna comentario. 


Departamento di Husticia Mericano 
a habri un investigacion criminal riba 
e explosion di un panel di cabina di 
un 737 MAX 9 den aire na januari. 


Dia 28 di februari, Whitaker a bisa 
cu Boeing mester desaroya un plan 
comprensivo pa atende e ‘problem- 
anan sistemico den calidad di control’ 
dentro di 90 dia y pone metanan. 
“Esaki ta un accion a largo plaso – e ta 
dura hopi tempo pa cambia cultura,” 
Whitaker a bisa diamars. 


Apart, Whitaker a papia durante week- 
end cu CEO di United Airlines, Scott 
Kirbi, tocante un serie di incidente 
recien di seguridad, incluyendo un 
avion cu a perde un panel diabierna 
ultimo. Kirby a bisa clientenan dialuna 
cu e aerolinea ta revisando inciden- 
tenan recien di seguridad y usando 
e hallazgonan pa actualisa training y 
procedura di seguridad pa emplead- 
onan. 

Cuerpo di Polis buscando informacion pa cu caso di feto haya cerca di 
Natural Bridge 


Cuerpo di Polis di Aruba 
ta buscando informacion 
di un caso lamentable. Ta 
trata di un feto humano 
haya diadomingo 10 di 
maart cerca di Natural 
Bridge. Nan ta pidi colab- 
oracion di comunidad pa 
cu esaki. 


Mediante un comunicado 
nan a señala cu diadomingo 
10 maart 2024 pa 1.05 di at- 
ardi, central di polis a haya 
notificacion di un persona cu 
a bin contra cu un feto. 
E prome informe cu central 


di polis a haya ta cu segun e 
personanan e ta mustra di ta 
trata un animal morto y e ta- 
bata dera den santo pero nan 
no tabata sigur. 


Central di polis a despacha 
patruya na un rancho na 
“Piedra Cora” situa banda di 
caminda poco prome cu yega 


Natural Bridge. 


Ora patruya a yega na e sitio 
menciona, a confirma cu di 
berdad tabata trata di un feto 
morto lora den paña. 


Mesora a dirigi e ekipo fo- 
rensico di polis na e sitio y ta 
bin constata cu ta trata di un 
feto humano y no un feto di 
animal. 


E mesun dia pa 2:30 atardi 
fiscal a laga tuma e feto pa 
investigacion, dia 11 maart 
2024 Dr. Texier a haci autop- 


sia riba e feto y a constata cu 
ta trata di un feto masculino 
di mas o menos cinco pa seis 
luna den desaroyo y cu ta tra- 
ta di un caso cu lo mester a 
pasa sea un of dos dia prome 
cu 10 maart 2024. 


Polis ta indica cu si tin cual- 
kier persona cu sa algo of a 
mira algo di e caso por yama 
departamento di Jeugd- en 
Zedenpolitie (J.Z.P.) na 281 
3180 of tambe por yama na 
tipline di polis na number 
1114, nan ta sigura anonimi- 
dad di e persona. 


No ta permiti pa para memey rotonde y 
cera caminda 


Recientemente, Aruba a 
celebra su Dia Nacional 
di Himno y Bandera ca- 
minda hopi actividad ta 
tuma luga rond di e isla, 
asina mes, tambe ta tuma 
luga cierto situacionnan 
cu no mag, manera a logra 
di capta den un potret. 


Dia 18 di maart, tabatin cel- 
ebracion y actividadnan tur 
caminda, den esey tambe por 
aprecia autonan y brommer 
dorna cu bandera di Aruba cu 
ta core rond di e isla, den esey 
un persona a manda na nos 
redactor e potret aki e cual 
ta ilustra un persona cu ban- 
dera ken a para su brommer 
y di otronan cu tabata hunto 
cune den un “style di parada” 
memey caminda strobando 
trafico. 
Por mira den e potret cu 
nan a para rotonde di Aero- 
puerto y despues na rotonde 
di Ex-Condemsa pa asina ey 
laga tur e otro brommer pasa 
strobando e trafico pa brom- 
mernan so cu tabata coriendo 
den e grupo aki por a pasa, sin 
importa otro hendenan cu 
tambe tabata coriendo auto 
den area aki. 
Pero tambe nos por compro- 


nde cu esaki a bira custum- 
ber tambe pa companianan 
operador di tours cu ta haci 
uso tanto di UTV como di 
ATV, unda nan tambe ta para 
memey rotonde, stop e traf- 
ico pa asina e vehiculonan 
aki di e compania di tours 
por pasa, strobando e trafico 
mayoria di biaha. 
Redactor di Bon Dia Aruba a 
tuma contacto cu Cuerpo di 
Polis di Aruba pa puntra nan 
si den caso aki ta permiti pa 
hendenan para memey ca- 
minda y stroba trafico pa otro 
autonan por pasa causando 
un situacion incomodo na 
chauffeurnan cu hasta ta tarda 
basta tempo pa nan yega nan 
na destino, vocero di polis no 
a contesta e pregunta haci. 
Consultando cu expertonan 
den trafico ya cu no a haya un 
contesta di Cuerpo di Polis, 
Bon Dia Aruba a puntra si ta 
bon pa permiti esaki caminda 
Thomas Ruiz di Vereniging 
Rijscholen Aruba (VRA) a 
contesta cu no pa motibo cu 
akinan nos ta papiando di dos 
articulo di Landsverordening 
wegverkeer y Landsbesluit 
verkeersregels e cual ta 2 y 27. 
Nan ta señala cu ta prohibi 
comportacion den trafico di 


tal manera cu ta afecta e lib- 
ertad di trafico sin necesi- 
dad, of si ta pone den peliger 
e siguridad, den caso aki ta 
trata di un crusada unda no 
tin un bon bista pa e chauf- 
feur cu ta tras di dje por sigui 
e caminda, di tal manera cu ta 
restringi e libertad di move- 
mento di otro chauffeurnan. 
Mi ta para unda cu ta tambe 
ta na moda 
Den esaki nos redactor, un 
biaha mas, a topa cu un situa- 
cion cu pa cierto chauffeur- 
nan specialmente taxi ta nor- 
mal, akinan por mira e van 
blanco di taxi cu a para pa e 
por baha algun turistanan, di 
e forma aki strobando trafico 
tras di dje cu mester a pasa su 
banda pa por continua nan 
caminda loke ta pone den 
peliger e trafico mirando cu 
ta para den un crusada unda 
no tin un bon visibilidad y 
segun articulonan menciona 
caba, esaki tampoco ta per- 
miti. 
Pa loke ta haci un yamada 
na chauffeurnan pa bira mas 
consciente den trafico y no 
pone bida di hende den peli- 
ger innecesariamente. 

Entrante 1 di februari 2024, 
BCA ta mantene e tasa di reserva obligatorio na 22,0 porciento 


Conforme e tarea di e Comite di Maneho 
Monetario (CMM) pa evalua, determina 
y duna transparencia riba e accionnan di 
maneho monetario di Banco Central di Aru- 
ba (BCA), BCA ta comunica lo siguiente. Du- 
rante e reunion di 29 di januari 2024, CMM a 
dicidi pa mantene e tasa di e reserva obliga- 
torio na 22,0 porciento entrante 1 di februari 
2024. Di e manera aki, e banconan comercial 
mester tene un balansa minimo na BCA cu ta 
igual na 22,0 porciento di e depositonan riba 
termino cortico di nan clientenan. 


E decision pa reduci e tasa di reserva obligatorio ta 
basa primordialmente riba e reservanan oficial cu ta 
yegando cerca di e limite minimo di e ARA, a pesar 
cu tanto e reservanan oficial como e reservanan in- 
ternacional a keda adecua y ta premira pa perman- 
ece asina durante 2024. Adicionalmente, likides ex- 
cesivo di e sector bancario ta mustra un tendencia 
ascendente durante e ultimo lunanan. Finalmente 
ta considera prudente di mantene e reserva ob- 
ligatorio na su nivel actual, mirando crecemento 
continuo di credito y su efecto potencial riba reser- 
vanan internacional. BCA ta sigui monitorea e de- 
saroyo den e reservanan y likides excesivo y lo por 
dicidi di cambia e tasa di reserva obligatorio, si ta 
considera esaki necesario. 


E CMM a considera e siguiente informacion y 
analisis den su deliberacion. 


Reservanan internacional y oficial 
E reservanan internacional, cu ta consisti di reser- 
vanan oficial di BCA y reservanan di divisa na e 
banconan comercial, a baha cu Afl. 207,8 miyon 
te cu 29 di december 2023, compara cu fin di de- 
cember 2022 (Grafico 1). E reservanan oficial a 
disminui cu Afl. 173,7 miyon, mientras cu e reser- 
vanan na banconan comercial a baha cu Afl. 34,1 
miyon. Consecuentemente, te cu 29 di december 
2023, e reservanan oficial y internacional a suma 
Afl. 2.617,2 miyon y Afl. 3.033,5 miyon, respectiva- 
mente. 


Sostene un nivel adecua di reservanan ta esencial 
pa mantene e tasa di cambio fiho entre e florin 
Arubano y e dollar Mericano. Teniendo cuenta cu 
esaki, a pesar di e caida menciona anteriormente, 
reservanan internacional a keda ampliamente riba 
e rekisito di tres luna di pago riba e cuenta coriente 
di e balansa di pago te cu 29 di december 2023. E 


pagonan riba e cuenta coriente di e balansa di pago 
ta consisti, entre otro, di pagonan pa importacion, 
pagonan di dividendo na inversionistanan stran- 
hero y transferencianan pa exterior manera placa 
manda afo door di trahadonan stranhero. Reserva- 
nan oficial tambe a keda dentro di e margen acep- 
tabel basa riba e metrico ‘Assessing Reserve Ade- 
quacy’ (ARA) di e Fondo Monetario Internacional 
(FMI) (Tabel 1). 


Inflacion 
Inflacion, midi na final di luna contra e mesun luna 
di e aña anterior, a yega 1,7 porciento na november 
2023 (Grafico 2). E contribuyentenan principal na 
e inflacion, midi na final di luna contra e mesun 
luna di e aña anterior, na november 2023, tabata 
‘comunicacion’ (contribuyendo cu 1,5 punto di 
porcentahe), ‘diferente producto y servicio’ (con- 
tribuyendo cu 0,4 punto di porcentahe), y ‘vivien- 
da’ (contribuyendo cu 0,4 punto di porcentahe). Di 
otro banda, e componente ‘transporte’ (contribuy- 
endo cu -1,1 punto di porcentahe) a mitiga e infla- 
cion den november 2023. 


E inflacion midi riba promedio di 12 luna a baha 
pa 3,7 porciento na november 2023; un caida com- 
para cu 4,1 porciento na october 2023. E presion 
inflacionario tabata mas tanto debi na e subida den 
e tarifa di awa y coriente desde augustus 2022 y e 
aumento den prijs di cuminda y bebida no alco- 
holico. Ademas, Aruba a importa un gran parti di 
e crecemento den prijs for di su partnernan com- 
ercial, particularmente Estados Unidos y Europa. 


Mientrastanto, na november 2023, inflacion ba- 
sico (cu ta exclui cuminda y energia) a alcansa 2,6 
porciento si midi e final di respectivo luna contra 
e mes un luna di e aña anterior (october 2023: 1,5 
porciento). Basa riba un promedio di e ultimo 12 


lunanan, inflacion basico a yega na 1,9 porciento 
(october 2023: 1,9 porciento). 


Likides excesivo di e banconan comercial 
Likides excesivo di e banconan comercial (incluy- 
endo credito cu no a wordo aloca ainda y otro 
compromisonan) tabata Afl. 440,7 miyon na no- 
vember 2023, esta, Afl. 15,7 miyon menos compara 
cu october 2023 (Grafico 3). Ora cu compara cu 
fin di december 2022, likides excesivo ta refleha un 
contraccion di Afl. 379,1 miyon. E caida aki tabata 
principalmente debi na refinanciamento di fian- 
sanan internacional riba mercado local y compra 
di bono di gobierno pa inversionistanan institucio- 
nal. Mientrastanto, un calculacion preliminario di 
e likides excesivo ta sugeri un subida di Afl. 141,9 
miyon te cu december 29, 2023 compara cu no- 
vember 30, 2023. 

Derecho di Naturaleza... 
Algo real o ‘window dressing’...? 


Nos ministro encarga cu entre otro maneho di 
naturaleza den e dianan aki ta presentando un 
proyecto di ley pa adapta nos Constitucion pa 
inclui e derecho di naturaleza, cu tin dos com- 
ponente: e derecho di e ciudadano di un me- 
dio ambiente limpi, saludable y sostenible, y e 
‘derecho’ di naturaleza mes pa ser manteni di 
tal forma cu ta conserva y restaura esaki. E ul- 
timo aki no ta algo unico, tin varios pais, entre 
e promernan Ecuador, Bolivia, Colombia, New 
Zealand y Estadonan Uni, cu a percura pa intro- 
duccion di ley pa reconoce e derecho huridico 
di naturaleza mes. Loke a stimula e debate den 
varios pais tabata e publicacion di e buki ‘The 
Rights of Nature’ di David Boyd. 


No ta trata den tur caso di - intento – di cambia 
constitucion di un pais; por ehemplo na Merca 
ta trata di e ley pa reconoce e derechonan di Lago 
Erie, loke a topa cu bastante oposicion di banda 
conservador, cu caso den corte. Tin varios pais 
cu a opta pa cambia varios ley pa inclui e dere- 
cho di naturaleza. Por ehemplo na Colombia via 
casonan den corte a logra e reconocimento di 
e derechonan di e selva di Amazonas (den teri- 
torio Colombiano) y tambe e derecho di varios 
riu, entre nan Cauca, Magdalena, La Plata y 
Quindio, cu ta encera gran parti di e teritorio 
nacional cu nan cuenca hidrografico conhunto. 
Ecuador si ta un pais cu a inclui e reconocimen- 
to di derecho di naturaleza den su constitucion, 
unda a establece cu “naturaleza tin derecho cu 
ta respeta integralmente su existencia y e man- 
tenimento y regeneracion di su ciclonan vital, 
structura, funcion y procesonan evolutivo”. 


Sin duda algun e concepto nobo di derecho di 
naturaleza a percura pa un estimulo fuerte glo- 
balmente encuanto e problema y peligronan cu 
naturaleza ta sufriendo bao empuhe di e crece- 
mento poblacional y uso di teritorio anterior- 
mente virgen pa urbanizacion y agricultura. E 
ehemplo mas grandi ta e destruccion di selva 
original den Amazonas, den tur pais cu tin parti 
di e reserva forestal mas grandi di mundo aki, cu 
ta bayendo atras aña tras aña cu diezmiles di ki- 
lometro cuadra, cu consecuencia devastador pa 
tur loke ta bida original, sea flora o fauna. E dev- 
astacion mundial aki ta abarca tambe tur lama y 
oceano na mundo, bao impacto di tanto sobrep- 
esca como contaminacion, entre otro di tur tipo 
di plastic y otro material cu ta termina den lama. 
Awor, pa bolbe na nos propio pais, kico lo por ta 
e beneficio pa incorpora e derecho di naturaleza 
den nos Constitucion? Pa cuminza, e ta mustra 
cu na nivel di gobernacion lo tin e consciencia 
cu nos situacion ta requeri tal reconocimento; 
esey ta asina? E unico contesta corecto ta: “Si”. 


Inclusion den nos Constitucion por sirbi como 
un señal cu nos tin un tarea aki, y cu e ta ur- 
gente. Esaki tanto riba tera como den e teritorio 
maritimo cu ta pertenece na nos pais. Pues si tin 
mayoria pa pasa e cambio di Constitucion aki, 
‘que asi sea’. 


Sin embargo, seguidamente ta bin pregunta cu 
ta un poco mas dificil pa contesta. Nos ta bay- 
endo pa casi tres aña di e actual gabinete y kico 
realmente nos por a mira di atencion, y mas cu 
tur cos accion, pa conservacion y regeneracion 
di nos naturaleza? Nos no a mira ningun avance 
den pone un limite, mucho menos un paro na e 
destruccion cu vehiculonan di tur tereno ta oca- 
siona den nos naturaleza. Probable motibo: na- 
turaleza por wel di bay den Constitucion, pero 
nos tin un ‘baca sagrado’ cu yama turismo cu 
cual aparentemente nos tur lo mester cumpli... 
Nos a hereda di e anterior gabinete, bao di e 
mesun Promer Ministro aki, permiso masha 
cuestionable pa piscamento cu harpun, bao di e 
pretexto ridiculo cu esey lo tabata pa pone cum- 
inda riba mesa di varios famia. De paso a pro- 
becha pa duna multiple permiso na cierto ne- 
goshinan acuatico cu ta sali pa diverti turista cu 
pesca, pa tambe practica spear fishing. Nos no 
a tende nada nunca di revocacion di e permiso- 
nan aki, mientras supuestamente tur e famianan 
den necesidad dia bieu a bolbe pa nan anterior 
empleo o uno nobo, y no ta depende di pesca cu 
harpun, si acaso esey tabata nan salbacion den 
tempo di crisis, loke nos no ta kere tampoco. 


Den e dianan aki nos por presencia atrobe henter 
e debate encuanto e permiso den e curazon di 
e reserva forestal di mangel mas importante cu 
nos tin, den area di Pos Chiquito. Atrobe den 
henter e discusion no ta bin dilanti loke lo ta 
mihor pa e reserva forestal ey, esta cu segun nos 
opinion no mester permiti nunca ningun activi- 
dad comercial den e area ey, punto. Si, nos ta 
na altura cu e problema a cuminza mas di mey 
siglo pasa caba, pero e tempo aya no tabata ex- 
isti e tipo di consideracion pa cu naturaleza cu 
awe si nos tin, hasta cerca actual gobierno, cu e 
propuesta di cambio di Constitucion discuti aki. 
E pregunta cu no ta surgi ta: kico nos ta gana 
cu otro proyecto turistico, unda no tabatin, y no 
lo tin tampoco, un evaluacion drechi di e valor 
di naturaleza den e area aki, a pesar di e propu- 
esta pa reconoce derecho di naturaleza, cu di e 
manera aki ta keda na ‘lip service’... Asina aki, 
sin maneho contundente na fabor di naturaleza, 
e cambio di Constitucion ta keda simplemente 
como ‘window dressing’ di un gobierno cu no 
ta haciendo nada pa proteccion di e mesun na- 
turaleza ey... 


causando un efecto di 4.41 
ppt, mientras cu 39.2% ta 
mustra un caida di prijs, cu 
a contribui cu un efecto di 
-3.50 ppt y pa e restante 6.6% 
no tabatin cambio den prijs. 


E indice di “Bienes” (-1.9%) 
a registra caida, causando un 
efecto di -1.15 ppt, mientras 
cu e indice di “Servicionan” 
a registra un subida di 5.1% y 
a causa un efecto di 2.06 ppt. 


Bestaansminimum 
Den e ultimo diesdos (12) 
lunanan e bestaansminimum 
pa un hogar consistiendo di 
dos (2) adulto y dos (2) mu- 
cha (edad 0-15 aña) a registra 
un subida di Afl. 69, di Afl. 
5,393 na Februari 2023 pa 
Afl. 5,462 na Februari 2024. 


E subida aki a wordo causa 
principalmente door di subi- 
da den e sectornan di “Cum- 
inda y bebida no-alcoholico” 
(Afl. 45) y “Comunicacion” 
(Afl. 29). 


Cambio di prijs di petroleo, 
utilidad, gasolin y diesel 
E prijs promedio pa bari di 
petroleo a conoce un caida 
di US$ 0.06 (-0.1%) di US$ 
76.99 na Februari 2023 pa 
US$ 76.93 na Februari 2024. 
E indice di Energia a baha 
cu 5.2% den e ultimo aña y a 
causa un efecto di -0.94 ppt. 
E indicenan di “Gasolin” 
(-6.5%) y “Diesel” (-12.5%) 
a registra caidanan, causando 
un efecto di respectivamente 
-0.33 y -0.05 ppt riba e CPI. 


E indice di “Electricidad” 
(-6.8%) a registra caida, cau- 
sando un efecto di -0.57 ppt, 
mientras cu e indice di “Awa” 
no a registra cambio. 
E restante 404 bienes y servi- 
cio hunto, a conoce un subi- 
da di 2.3% y tabatin hunto un 
efecto di 1.86 ppt. 


Cambio di prijs di Cum- 
inda y servicio di catering 
Den e ultimo diesdos (12) 
lunanan e indice di “Cum- 
inda & servicio di catering” a 
subi cu 2.8%. 
E indice di “Cuminda na cas” 
a conoce un subida di 2.0%, 
unda ocho (8) di e diesun 
(11) indicenan di e gruponan 
di “Cuminda na cas” a subi 
durante e periodo aki. 
E indice di “Sucu, jam y otro 
tipo di cos dushi” a conoce 
un subida di 12.0%, e subida 
mas grandi entre e gruponan 
di “Cuminda na cas”. 
Ademas otro subidanan sig- 
nificante a wordo registra den 
e indicenan di “Restante pro- 
ductonan pa alimentacion” 
(9.1%), “Pan y otro produc- 
tonan di grano” (4.3%), “Be- 
bida no-alcoholico” (3.8%) y 
“Lechi, keshi y webo” (2.0%). 


E caida mas grandi durante e 
periodo aki a wordo registra 
den e indice di “Pisca y otro 
cuminda di lama” (-2.1%). 
E indice di “Cuminda pafo 
di cas” a registra un subida 
di 4.8% den e ultimo diesdos 
(12) lunanan. 

Den ultimo aña, 54.2% di producto den canasta di consumo a conoce aumento di prijs 


CBS recientemente a pu- 
blica e Prijs di Consumo, 
CPI pa e periodo februari 
2023 – februari 2024. 


Indice di Prijs di Consumo 
Den e ultimo diesdos (12) 
luna, e CPI a subi cu 0.9%, 
unda ocho (8) di e diesdos 
(12) sectornan a registra 
subida di prijs. 


E subidanan cu tabatin e 
mayor efecto riba e CPI a 
wordo registra pa e sector- 
nan 
di 
“Comunicacion” 
(20.8%), “Restante bienes 
y servicio” (2.4%), “Educa- 
cion” (24.8%), “Cuminda y 
bebida noalcoholico” (2.0%), 
“Restaurant y hotel” (4.4%) y 
“Vivienda” (0.8%) causando 


un efecto di respectivamente, 
1.52, 0.28, 0.24, 0.24, 0.21 y 
0.21 ppt. 
E subidanan den e restante 
sectornan a contribui cu un 
efecto di 0.09 ppt riba e CPI 
di Februari 2023 - Februari 
2024. 


E subidanan aki a wordo con- 
traresta parcialmente door di 
principalmente un caida den 
e indice di e sector di “Trans- 
porte” (-9.0%), cu a contribui 
cu un efecto di -1.26 ppt. E 
caidanan den e restante sec- 
tornan a contribui hunto cu 
un efecto di -0.60 ppt riba e 
CPI di Februari 2023 - Feb- 
ruari 2024. 
E subida den e sector di “Co- 
municacion” a wordo causa 


principalmente door di un 
subida di 21.1% den e cat- 
egoria “Servicio di telefon y 
fax”, causando un efecto di 
1.48 ppt. 
E subida den e sector di 
“Restante bienes y servicio” 
a wordo causa principal- 
mente door di un subida den 
e categoria “Cuido personal” 
(4.5%), causando un efecto 
di 0.18 ppt. 
E subida den e sector di 
“Educacion” a wordo causa 
door di subida den e catego- 
rianan “Educacion secundar- 
io” (32.0%) y “Educacion 
preescolar y basico” (42.9%), 
causando un efecto di re- 
spectivamente, 0.14 y 0.10 
ppt. 
E subida den e sector di 
“Cuminda y bebida no- 
alcoholico” a wordo causa 
principalmente door di un 
subida di 1.8% den e catego- 
ria “Cuminda”, causando un 
efecto di 0.18 ppt. 
E subida den e sector di 
“Restaurant y hotel” a wor- 
do causa door di subida den 
e categoria “Cuminda pafo 
di cas” (4.8%), causando un 
efecto di 0.22 ppt. 
E subida den e sector di 
“Vivienda” a wordo causa 
principalmente door di un 
subida di 11.9% den e cate- 
goria “Mantencion y repara- 
cion di vivienda”, causando 
un efecto di 0.62 ppt. 
E caida den e sector di 
“Transporte” a wordo causa 
principalmente door di un 
caida di 18.0% den e catego- 
ria “Compra di vehiculo”, 
causando un efecto di -0.89 
ppt. 


Canasta di consumo 
Den e ultimo aña cu a pasa, 
54.2% di productonan den e 
canasta di consumo di e CPI 
a conoce un aumento di prijs 


tareanan cu un dokter ta haci. 
Esaki lo por alivia cierto peso 
di e trabou cu e dokter of spe- 
cialista ta haci. Asina por yuda 
tambe cu escasez di dokter cu 
ta un reto mundialmente. 


Te cu awo tin solamente un 
persona cu ta siguiendo e 
estudio di Physician Assis- 
tant na Aruba, esta Gianina 
de Freijtas cu actualmente ta 
traha na policlinica di gineco- 
logia como “klinisch verlosk- 
undige/ echoscopiste”. E co- 
laboracion ta bayendo bon y 
cu un bes pa siman e tin scol 
marduga ya cu tin e diferen- 
cia den ora cu Hulanda. E ta 
poco pisa pero e ta contento 
cu e resultado. 
“E estudio aki ta dirigi na e 
cuido directo di e pashent. E 
ta un estudio specialmente pa 
esnan cu ta conta cu un estu- 
dio riba nivel di Bachelor y 
cu tin por lo menos dos aña 
di experiencia den un trabou 


cu tin contacto cu pashent. E 
estudio ta uno cu ta wordo 
realisa hunto cu e dunado di 
trabou, e studiante y e uni- 
versidad. Tur tres ta colabora 
pa yega na un final na fabor 
di tur pa un balor agrega den 
cuido medico pe pashent,” 
segun Geert van den Brink. 
Parti di e stage ta sosode na 
hospital mes caminda e stu- 
diante lo haya experiencia 
practico y e parti di teoria 
como tambe habilidad e stu- 


diante lo siña via lesnan. E ta 
un combinacion entre estu- 
dio online y tambe fisico, pa 
cual e studiante lo mester bay 
Hulanda tambe algun bes pa 
aña. 


HOH tin un necesidad gran- 
di di personal specialisa di 
forma structural y esaki ta 
trece oportunidadnan unico 
pa atrae personal sea di Aruba 
mes of di exterior. 

HOH Academy cu sesion tocante di estudio Physician Assistant 


Recientemente 
Horacio 
Oduber Hospital (HOH) 
a tene varios sesion di in- 
formacion tocante e estu- 
dio di Physician Assistant 
(PA). Te na e momen- 
tonan aki no tin ningun 
Physician Assistant riba 
nos isla den e funcion aki. 
Departamento di HOH 
Academy hunto cu Geert 
van den Brink, coordina- 
dor di e Masteropleiding 
aki na HAN University of 
Applied Sciences na Hu- 
landa, a duna informa- 


cion amplio di e trayecto 
y tambe e exigencianan pa 
por studia esaki. Alabes a 
duna informacion tocante 
e beneficio di tin e fun- 
cion aki na hospital y kico 
e ta nifica pa cuido medi- 
co en general. 


Lenie Denteneer, manager 
HOH Academy, ta conta cu 
na momento cu e persona 
caba cu su estudio e lo por 
traha 
independiente 
pero 
tambe asisti un specialista ora 
mester y haci gran parti di e 


Hulanda: 
VVD ta pusha pa mandato di 
vacunacion despues di brote 
di sarampi y tos ferino 


(NLTimes)—VVD ta re- 
entregando un legislacion 
controversial di 2020. E 
partido di prome minister 
demisionario Mark Rutte 
kier haci vacunacion ob- 
ligatorio pa muchanan 
den centronan di tra’i 
merdia si e grado di va- 
cunacion ta demasiado 
abao. Actualmente Hu- 
landes ta enfrentando un 
brote di dos malesa cubri 
den e Programa Nacional 
di Vacunacion. 


Tin un brote nacional di tos 
ferino. Te awo cuatro baby a 
muri di e malesa e aña aki. Y 
Eindehoven ta enfrentando 
un brote di sarampi. 14 mu- 
cha y 1 adulto no vacuna 
a ser infecta. Gradonan di 
vacunacion den mucha na 
Hulanda a cay desde e pan- 
demia di coronavirus. Na 
Den Haag, ningun bario ta 
cumpli cu e minimo di 90% 
cubri pa preveni brotenan, 
segun GGD Haaglanden a 
reporta siman pasa. 


P’esey ta tempo pa rebishita 
e legislacion cu no a haya 
aprobacion den parlamento 
na 2020, VVD ta kere. “Tin 
malesa cu no por haci bo 
malo mas, pasobra bo por 
haya vacuna pa nan,” par- 
lamentario di VVD Sophie 
Hermans a conta RTL Nieu- 
ws. “Ta hopi preocupante cu 
esaki ta sosode mas frecuente 
awendia. Tambe mi ta pensa 
cu nos mester haci algo.” 


E legislacion ta permiti fa- 
cilidadnan di tra’i merdia 
pa rechasa muchanan sin 
vacuna si e grado di vacu- 
nacion ta bao di 90% den e 
ultimo aña. E grado di vacu- 
nacion pa e vacunanan mas 


importante—contra paperas, 
sarampi y rubella y esnan 
contra diphtheria, tos ferino, 
tetanus y polio—a cay bao di 
90% aña pasa. 


No ta parce probable cu e 
legislacion lo haya aproba- 
cion via parlamento e biaha 
aki. Hasta SP, cual a entre- 
ga e propuesta cu VVD na 
2020, awo tin duda riba dje. 
E topico di forsa vacunacion 
a surgi den discusionnan aki 
aya durante e ultimo añanan. 
E gabinete di Rutte III a in- 
vestiga e opcion na 2018, y 
parlamento a pusha pa rebi- 
shita e idea na 2019 despues 
di un brote di sarampi na 
Den Haag. Pero esaki nunca 
a ser discuti mas. 


E gabinete demisionario ta 
contra vacunacion obliga- 
torio si bo kier pone bo yiu 
den tra’i merdia. Secretario 
di Estado Maaarten van Ooi- 
jen (Salud Publico) ta pensa 
cu por logra mas si dokter 
provee mas informacion. 
“Hendenan no ta impresiona 
pa yamadonan di politiconan 
of gobierno tocante vacuna- 
cion. Loke ta specialmente 
efectivo ta expertonan cu 
ta asisti mayornan. Manera 
dokter- y nursenan na e 
clinica durante combersa- 
cionnan individual. Esaki ta 
tuma tempo y hopi energia, 
pero nos lo sigui enfoca riba 
esaki.” 


GGD Haaglanden tambe ta 
plania di traha mas cu lider- 
nan di comunidad manera 
imams. Lidernan di comu- 
nidad asina tin biaha por 
convence hende cu a nenga 
vacunacion debi na religion 
of desconfiansa den gobi- 
erno of ciencia. 

Corsou: 
Inspeccion den sector di hospitalidad: 6 di 8 negoshi no por presenta 
permiso di inmigracion 


(CuracaoChronicle)—Diabierna siman 
pasa, polis Curasoleño a conduci con- 
trolnan na ocho establecimento di hos- 
pitalidad. Nan a examina si tur cos ta na 
ordo, pero ta parce cu esaki ta e caso pa 
solamente dos di nan. 


Seis di e ocho negoshinan aki no tabatin per- 
miso di inmigracion. Esaki polis a anuncia 
ayera atardi. E inspeccion a ser conduci pa po- 
lis y personal di e Special Task Unit, hunto cu 
e ministerio di Desaroyo Economico y Inmi- 
gracion. A conduci inspeccion den e barionan 


di Santa Marta, Schottegatweg y Veeris. 


Durante e inspeccionnan aki, a detene tambe 
nuebe individual, di ken a ser revela despues 
cu dos tabatin documentacion corecto. Ulti- 
mamente, cuatro hende homber y tres hende 
muhe sin permiso di residencia a bay den 
costudia. 


A hiba e shete individualnan dilanti un assis- 
tent di fiscal publico. Esfuersonan ta na ca- 
minda pa deporta nan na nan pais di origen. 
Polis a bisa cu e inspeccionnan lo continua. 


KLM a gaña clientenan cu campaña di green marketing, segun corte 


(NLTimes)—KLM a gaña 
clientenan cu varios aviso 
tocante su esfuersonan di 
sostenibilidad, segun cor- 
te na Amsterdam a dicidi 
diaranson. 
E 
organisa- 
cion ambiental Fossielvrij 
a acusa KLM di “green- 
washing” por medio di 
pone cliente kere cu pa 


bula cu e aerolinea Hu- 
landes tabata sostenible, 
mientras cu su medidanan 
tabatin un efecto limite. 


E corte a duna huicio den 
fabor di Fossielvrij. Segun e 
corte, algun di e avisonan di 
KLM a haci “declaracionnan 
vago y general tocante ben- 


Corsou: 
Parlamentarionan: ordenansa di 
standardnan di calidad di aire ta incompleto 


(CuracaoChronicle)— 
Segun 
mayoria 
parla- 
mentario, e Ordenansa 
di Standard di Calidad 
di Aire pa Corsou no ta 
comprensivo suficiente. 
Esaki a discuti den parla- 
mento dialuna despues di 
un audiencia tecnico pa e 
comite cu a compila e ley. 


A argumenta cu mester tin 
un ley ambiental mas amplio 
cu tambe ta adresa problem- 
anan manera awa di lama y 
calidad di tera. “Nos kier un 
ley cu ta resolve problem- 
anan y no ta crea mas nobo,” 
asina tabata e sentimento ex- 
presa den parlamento. 


Parlamentario 
Ana-Ma- 
ria Pauletta di e partido di 
oposicion PAR ta kere cu 


e refineria no mester ta e 
punto di comienso di e leg- 
islacion, sino al contrario. 
“Mester tin un legislacion 
ambiental general den cual 
e refineria ta pas.” E parla- 
mentarionan ta di acuerdo 
cu esaki y lo entrega un peti- 
cion conhunto na e presi- 
dente di parlamento, Cha- 
retti America-Francisca di e 
partido di coalicion MFK. 
Ademas, e parlamentarionan 
a subraya cu mester tin un 
bon balans entre interesnan 
economico y salud di pobla- 
cion. 


Tabatin un rapport na fin 
di januari relaciona na e 
preocupacionnan di e Fun- 
dashon Birgen di Rosario. 
E fundacion ta situa cerca di 
e refineria y a expresa den 


pasado cu nan a experencia 
strobacion den bisindario. 
Ademas, e fundacion ta bisa 
cu e kier standard di calidad 
di aire mas estricto. Nan ta 
sugeri cu e gobierno ta cay- 
endo den su debernan y ta 
conseha normanan mas es- 
tricto pa e refineria y otro 
operadornan industrial. 


A entrega e version prelimi- 
nario di e legislacion pa par- 
lamento na comienso di feb- 
ruari. Si e ley aki ser aproba, 
segun gobierno, e lo contri- 
bui pa sigura un medio am- 
biente sostenible y saludable 
pa e poblacion di Corsou, y 
na mesun momento duna 
companianan e responsabi- 
lidad pa nan impacto riba e 
calidad di aire. 


eficionan ambiental,” y asina 
a gaña clientenan. Den otro 
aviso, KLM “ta pinta un pin- 
tura positivo” di e efectonan 
di medida manera usando 
combustible traha di material 
renobabel y reforestacion. 
“E medidanan aki ta reduci 
e aspectonan negativo di me- 
dio ambiente un tiki so y ta 
duna un mal impresion cu pa 


bula cu KLM ta sostenible,” e 
corte a bisa. “P’esey KLM no 
ta provee clientenan cu infor- 
macion honesto y concreto.” 


E aerolinea Hulandes a stop 
di presenta e avisonan y no 
mester rectifica nan, corte a 
bisa. “Si KLM informa cli- 
entenan tocante su ambicion 
den e area di reduci CO2, por 


ehempel, e mester haci esaki 
honestamente y concreta- 
mente.” 


E corte a dicidi contra e peti- 
cion di Fossielvrij pa pro- 
hibi KLM di pone aviso pa 
bulamento mes. E aerolinea 
tampoco mester adverti cli- 
entenan cu bulamento no ta 
sostenible. 

Lider di VVD: “E decision ta keda na Timmermans” si formacion di 
gabinete cay atrobe 


(NLTimes)—E discusion 
di formacion di gabinete 
entre PVV, VVD, NSC y 
BBB a yega na un punto 
crucial, segun lider di par- 
tido VVD Dilan Yeşilgöz 
den e debate parlamen- 
tario diaranson riba e ne- 
gociacionnan. “Esaki por 
ta e ultimo chens pa yega 
na un gabinete centro- 
derechista,” el a bisa. “Si e 
intento fracasa, e simple- 
mente ta keda na Tim- 


mermans.” 


Segun e lider di VVD, e cu- 
atro lidernan di pone “nan 
ego na banda” pa por traha 
hunto. “E diferencia entre 
e cuatro partidonan no ta 
chikito,” el a bisa. “Pero afor- 
tunadamente, e deseo pa por 
traha hunto ta grandi. Nos no 
mester casa cu otro, nos mes- 
ter traha cu otro.” 


Lider di GroenLinks-PvdA 


Frans Timmermans a suplica 
na VVD, NSC y BBB pa no 
traha cu PVV. “Pa prome bi- 
aha den historia parlamentar- 
io, e derecho radical lo tuma 
responsabilidad pa e gobi- 
erno di e pais,” el a bisa den 
e debate, segun un liveblog 
di NOS. Bo no por culpa 
PVV pa esey, pero e otro par- 
tidonan ta carga responsabi- 
lidad. “Nan ta haci’e posible 
pa Wilders dicidi tur cos. No 
haci e cos ki na nos pais.” 


Segun Timmermans, e no ta 
haci diferencia si Wilders bira 
prome minister of ta keda un 
parlamentario. “E semper lo 
ta un gabinete di Wilders.” E 
lider iskierdista tambe a pun- 
tra e lider di PVV pa stop di 
keha cu e no ta bay bira prome 
minister. PVV ta e partido 
mas grandi cu 37 asiento den 
parlamento, y esey ta duna e 
partido e derecho pa lidera e 
formacion di gabinete, Tim- 
mermans a bisa. “Y esey ta 
unda bo derecho ta caba. Si 
bo no logra, bo por simple- 
mente uni cu e oposicion. 
No tin nada no democratico 
di esey.” 


Mas trempan den e debate, 
Wilders atrobe a menciona e 
topico di no bira prome min- 
ister. “Mi lo ta e miho prome 
minister na Hulanda,” el a 
bisa. “Mi ta convenci di esey.” 


El a bisa cu e lo sirbi den e 
posicion ey “un dia” y yam’e 
“e sacrificio politico mas 
grandi” cu e ta haciendo awo. 


Timmermans a acusa Wilder 
di tin un “compleho di me- 
sias,” segun NOS. “No de- 
scribi bo mes como e salba- 
dor di e pais. Sea un politico 
madura y stop di keha cu nan 
no kier bo bira prome min- 
ister.” 


Topiconan pa e proximo ron- 
da di discusion 
Kim Putters, e lider di e ron- 
danan di discusionnan di for- 
macion anterior, a inclui den 
su rapport un lista di topico 
riba cual PVV, VVD, NSC 
y BBB mester acorda den e 
proximo negociacion: 
Asilo y inmigracion 
Nitrogeno, naturalesa, awa, 
agricultura, pesca, siguridad 
alimentario 
Siguridad social, poder di 
compra 
Salud medico 
Vivienda publico 
Bon gobernancia 
Siguridad 
Finanzas 
Regla di ley 
Clima internacional y di em- 
presa 


Lider di D66 Rob Jetten in- 
mediatamente a trece pre- 
ocupacionnan 
cu 
topico 


manera cambio di clima y 
educacion no ta riba lista. Se- 
gun Yeşilgöz, esaki no ta ni- 
fica cu e lo no ser discuti. E ta 
plania pa indica al menos cua 
direccion su partido lo tuma 
riba clima, educacion y apoyo 
pa Ucrania. “Bo no mester 
preocupa di esey,” el a conta 
Timmermans. 


“E no lo ta negociacionnan 
facil,” lider di NSC Pieter 
Omtzigt a bisa ora tabata su 
turno pa papia. El a bisa cu 
e ta “particularmente satis- 
fecho” cu e forma di e gabi- 
nete nobo. Un “gabinete 
extra-parlamentario ta den 
cuadra cu nos peticion pa un 
cultura administrativo nobo.” 
E cuatro lidernan di partido 
no lo forma parti di e gabinete 
pero lo keda den parlamento, 
y mita di e ministernan lo bin 
for di otro partidonan y no lo 
ta politiconan mes, el a bisa. 


E tipo di gabinete aki a haci’e 
dispuesto pa sigui discuti 
e contenido, aunke tabatin 
diferencianan grandi entre e 
partidonan, Omtzigt a bisa. 
“Tin cuatro manifesto di 
eleccion diferente. Pues lo tin 
hopi pa discuti,” el a bisa. Si 
nan yega na un acuerdo, NSC 
ta “en principio” dispuesto pa 
suministra ministernan. 


Otro dama sexualmente asalta na Leiden mientras preocupacion 


(NLTimes)—A reporta un 
otro caso di asalto sexual 
na Leiden, unda polis ta 
a puntra publico pa ta 
mas alerta na comienso 
di maart. Frecuentemente 
hendenan muhe hoben ta- 
bata obhetivonan di acoso 
sexual, abuso, asalto, y 
abuso sexual desde febru- 
ari den e ciudad na Zuid- 
Holland, particularmente 
den e centro di ciudad. 


E caso mas recien a ser revela 
pa polis diaranson, pero au- 
toridadnan no a revela ki ora 
e incidente a tuma luga. Awo 
investigadonan ta purbando 
di resolve un caso di abuso 
sexual y tres caso di asalto 
sexual. 


Desde cu polis a haci e anun- 
cio tocante e serie di inci- 
dente dia 4 di maart, ningun 
otro victima a bin dilanti pa 
incidentenan 
di 
violencia 
sexual cu por ta conecta cu 
e investigacion. Sinembargo, 
tin varios reportahe entrega 


tocante comportamento in- 
timidante riba caya. 


“Manera hendenan muhe cu 
ta ser acerca riba caya den un 
manera hopi agresivo y nan 
ta sinti insigur,” segun un 
vocero di polis. “Nos ta tu- 
mando nota cu tin un alerta 
emergente den Leiden, y nos 
ta mira esaki den e reporta- 
henan di ciudadanonan cu ta 
yama nos tocante circunstan- 


cianan sospechoso.” 


Polis no kier a duna mas co- 
mentario riba e detayenan di 
e casonan. E vocero tampoco 
no kier a bisa si autoridadnan 
ta buscando pa un solo sos- 
pechoso, varios of si nan tin 
algun persona specifica bao 
investigacion. Previamente, 
polis a bisa cu e descrip- 
cionnan di e ofensornan en- 
volvi a varia durante comb- 


ersacionnan cu diferente vic- 
tima. 


E investigacion ainda ta an- 
dante, e vocero a enfatisa. 
Tambe ta dunando atencion 
riba esaki durante control di 
polis. Na comienso di maart, 
polis a haci un yamado na e 
publico pa ta alerta despues 
cu varios hende muhe, in- 
cluyendo 
studiantenan, 
a 
experencia asalto sexual riba 


caya. Esaki a sosode despues 
cu polis a confirma cu un 
hende muhe hoben a ser sex- 
ualmente abusa den e centro 
di ciudad. 


Entre un yamado emergente 
di hendenan muhe den e 
ciudad, alcalde Peter van der 
Velden a anuncia un cam- 
paña puntrando localnan pa 
yuda otro ora ta necesario, y 
pa ofrece sosten y asistencia. 
Sinembargo, e problema a 
trece cune memorianan do- 
loroso pa esnan bibando den 
e ciudad pa mas cu cuatro 
aña. 


A acusa e polis di Leiden pa 
no maneha e casonan di 2019 
bon. Criticonan y residen- 
tenan preocupa a bisa cu nan 
a fracasa di desplega un can- 
tidad adecua di agente y de- 
tectivo pa proteha e ciudad 
di aproximadamente 130,000 
residente. E ciudad tin aprox- 
imadamente 53,000 studi- 
ante, cu un tercer bibando 
eynan. 

ONU ta bati alarma pa violencia na Honduras a pesar di tin estado di excepcion 


(EFE) – Oficina di ONU 
pa Derechonan Humano 
na Honduras, a presenta 
ayera diamars su rapport 
anual den cual ta trece 
dilanti, un biaha mas, e 
violencia persistente y un 
aumento di atakenan con- 
tra defensornan di dere- 
chonan humano y peri- 
odistanan maske tin un 
estado di excepcion im- 
plementa cu a laga 24.563 
detencion. 


Den sentido aki, e rapport an- 
ual di Oficina di Alto Comis- 
ionado di ONU pa Dere- 
chonan 
Humano 
(OAC- 
NUDH) ta señala cu violen- 
cia y insiguridad “ta continua 
afectando” Honduras. 


Honduras na 2023 a regis- 
tra un reduccion di 17% den 
number di homicidio, pero 
a aumenta un 24,2% e mor- 
to violento di hende muhe, 
segun datonan di OAC- 
NUDH. 


E representante di OAC- 
NUDH na Honduras, Isabel 
Albaladejo, a bisa EFE cu na e 
pais problemanan structural, 
manera violencia, impuni- 
dad y falta di acceso pa hus- 
ticia, ademas di e violacion 
di derechonan humano, “ta 
persisti.” 


“Ta problemanan structural 
cu ta bin for di añanan caba 
y cu no por papia di dje den 
corto tempo, for di impuni- 
dad, falta di acceso pa husti- 
cia, violencia specialmente 
contra hende muhe, tambe 
un modelo di desaroyo cu a 
privilegia poco sector dete- 
riorando mayoria di e pobla- 
cion.” 


No obstante, el a destaca 
“avancenan chikito” na Hon- 
duras pa papia di e problem- 


anan aki for di sociedad civil, 
asina como tambe “e bolun- 
tad” di Gobierno. 


Ademas, Oficina di ONU a 
señala cu Honduras na 2023 a 
reporta “un aumento consid- 
erable” den atakenan contra 
defensornan di derechonan 
humano, principalmente, es- 
nan cu ta defende nan tera, 
teritorio y medio ambiente, 
ademas di periodistanan “sin 
cu a duna un contesta efecti- 
vo di estado pa e situacion di 


riesgo cu e personanan aki ta 
enfrenta.” 


“Ta preocupa e falta di re- 
spuesta efectivo di Sistema 
Nacional di Proteccion prin- 
cipalmente e falta di imple- 
mentacion oportuno y eficaz 
di medidanan di proteccion,” 
e rapport ta señala. 


Aña pasa, OACNUDH a 
registra 363 atake contra 453 
persona, di nan 308 ta defen- 
sornan di derechonan huma- 


no y 145 periodista, cu a caba 
den asesinato di 15 defensor y 
dos comunicador. 


Albadalejo ademas a expresa 
su preocupacion pa “inde- 
pendencia y imparcialidad” 
di Poder Hudicial y e dura- 
cion prolonga di estado di 
excepcion, cu ta implementa 
for di december 2022, “sin cu 
a hustifica su necesidad, pro- 
porcionalidad y sin cu ta ex- 
isti control hudicial adecua.” 


Segun cifranan oficial, den 
marco di estado di excepcion 
Polis Nacional a realisa cerca 
di 24.563 detencion, entre 
nan 1.581 ta hende muhe y 
322 ta menor di edad, mas 
16.988 entrada hudicial. 


Albadalejo a pidi na Hondu- 
ras promove un modelo di 
desaroyo “inclusivo y iguali- 
tario” y tambe pa adopta 
marconan legal y practicanan 
institucional pa “disminui” 
violencia y impunidad. 


Minister Hondureño di Pres- 
idencia, Rodolfo Pastor, a in- 
dica na prensa cu e rapport 
di OACNUDH ta refleha 
“e realidad tragico” cu Hon- 
duras ta enfrenta pa garantisa 
derechonan humano na su 
habitantenan. 


Javier Milei ta cumpli 100 dia como presidente entre controversianan 


(EFE) – Presidente di Ar- 
gentina, Javier Milei, dia- 
mars ultimo a cumpli 100 
dia di gestion, den cual 
a mustra su terkedad pa 
logra un ekilibrio fiscal y 
reduci e peso di Estado pa 
baha inflacion, aunke cu 
fracasonan den Congreso, 
caida di poder di adkisi- 
cion y criticanan pa su 
metodo di confrontacion. 


Den varios publicacion riba e 
red social cu mas e ta haci uso 
di dje e cual ta “X”, el a cele- 
bra “cu a evita hiperinflacion” 
cu su antecesor e peronista 
Alberto Fernandez, a laga ac- 
tivo y cu e “proceso sosteni di 
desinflacion y bahada di ries- 
go di e pais, a cuminsa ayera 
cu 1.520 punto basico.” 


Den termino di siguridad, 
a contesta mensahenan cu 
ta papia di “caba cu insigu- 
ridad y terorismo,” y pa loke 
ta trata corupcion, “cantidad 
di iregularidadnan” cu ta bin 
hayando. 


Milei a probecha pa presenta 
un unidad riba rednan social 


cu su vice-presidente, Victo- 
ria Villaruel, na unda a publi- 
ca un potret di nan dos brasa 
cu otro, despues cu Villaruel 
a participa den reunion di 


Gabinete di minister di Cas 
Ros: “Esnan cu ta bringa cu 
otro,” e mandatario a skirbi di 
forma sarcastico. 


E relacion entre Milei y 
Villlaruel a yega na un nivel 
di tension siman pasa pa de- 
cision di e vice-presidente 
di convoca un sesion na Ca- 
mara Alto na unda a rechasa 
e mega-decreto di necesidad 
y urgencia (DNU) firma pa e 
mandatario na december ul- 
timo. 


Vocero presidencial, Manuel 
Adoni, a defini e prome 100 
dia como “un caso di studio” 
den su rueda di prensa na 
sede di Ehecutivo. 


Adorni a numera for di 10 
december ultimo, dia cu 
Milei a asumi presidencia, cu 
Congreso a rechasa e DNU 
y un proyecto di ley funda- 
mental pa Ehecutivo, na unda 
e central principal sindical a 
convoca un welga general 24 
di januari ultimo unda trein 
y busnan a stop nan opera- 
cionnan. 


Ademas, 
e 
provincia 
di 
Chubut na Patagonia a me- 
nasa di corta e suministro di 
hidrocarburo y gruponan di 
oposicion “tabata spera” cu e 


lider ultraderechista lo a caba 
su mandato den dianan ey. 
Milei ta un “outsider” cu 
hunto cu su discurso agresivo 
a gana eleccion den e di dos 
buelta na november ultimo, 
cu 56% di apoyo. 


Alberto Fernandez ex-pres- 
idente y critico di politi- 
conan di oposicion, tambe 
a cuestiona e 100 prome dia 
di Milei ora riba su rednan 
social a mustra cu inflacion 
a subi 71,3% produccion in- 
dustrial a baha cu 19,4%, sala- 
rio di trahadonan priva regis- 
tra a baha cu 27,1% entre otro 
indicadonan negativo. 


Amnistia Internacional Ar- 
gentina a adverti cu “con- 
frontacion” cu Gobierno di 
Milei ta practica tin como fin 
desvia atencion di conflic- 
tonan real, manera inflacion, 
pobresa, falta di medicina y 
viola libertad di expresion, 
na unda nan a pidi “regla ba- 
sico di convivencia y di no 
agresion, specialmente for di 
momento di su tuma di pose- 
sion y su colaboradonan.” 

British Virgin Islands: Premier ainda no ta 
na altura di e rol di Reino Uni den aresto di 
ex-premier Fahie 


(BVInews) – Lider di Brit- 
ish Virgin Islands a bisa cu 
ainda e no ta sigur di e rol 
cu Reino Uni a hunga den 
e eventonan cu a conduci 
na e aresto di ex-premier, 
Andrew Fahie. 


A pesar di e procedementonan 
legal desenvolviendo y e dis- 
cusion publico rond di huicio 
di Fahie y su condena subse- 
cuente, premier Dr. Natalio 
Wheatley a confirma cu Re- 
ino Uni ainda no a duna de- 
tayenan comprensivo tocante 
su rol den e investigacion. “Mi 
no a ricibi ningun informa- 
cion tocante esey,” el a declara. 


Fahie a keda aresta dia 28 di 
april, 2022 na un aeropuerto 
na Miami, acusa di traficacion 
di droga y labamento di placa, 
despues di un operacion encu- 
bierto di varios luna, ehecuta 
na British Virgin Islands pa e 
Drug Enforcement Adminis- 


tration di Merca, DEA. 


Sinembargo, 
Gobernador 
anterior, John Rankin ripi- 
tidamente a expresa sorpresa 
na momento cu a cuestion’e 
tocante e operacion, hasta ora 
el a admiti di ta responsable 
pa autorisa operacionnan di 
cumplimento di ley stranhero 
den e teritorio. 


Contestando tocante e apa- 
rente 
contradiccion, 
Dr. 
Wheatley a bisa cu e lo lag’e 
pa pueblo dicidi. 


Mientras 
tanto, 
premier 
Wheatley a insisti riba e im- 
portancia di comunicacion 
abierto entre gobiernonan di 
BVI y Reino Uni, particular- 
mente riba asuntonan impor- 
tante di seguridad nacional. 
“Nos tin reunionnan di Con- 
seho di Seguridad Nacional 
for di un punto di bista con- 
stitucional unda ta comparti 


informacion,” e premier a 
splica. “Pero pa loke ta trata 
loke Reino Uni ta comparti, y 
loke nan no kier comparti, mi 
ta lag’e pa nan papia riba esey.” 


El a contrasta e maneho di 
Rankin door di elogia e actual 
gobernador, Daniel Pruce pa 
su apertura y accesibilidad. E 
premier a declara: “Mi ta im- 
presiona cu e tipo di relacion 
cu nos tin te awo y e rol di 
gobernador ta hopi accesible, 
siendo un persona cu ken mi 
por papia y discuti asuntonan 
dificil. 


E premier a bisa cu e relacion 
tabatin un bon comienso y 
a expresa admiracion pa e 
maneho positivo di gober- 
nador Pruce mientras a nota 
cu minister di Teritorionan di 
Ultramar, David Rutley tam- 
be ta hopi constructivo y util. 


Mientras tanto, ex-Gober- 


nador Rankin a menasa di 
busca mas poder for di Reino 
Uni pa sigura cu reformanan 
di gobierno ta cumpli cu un 
deadline na mei, destacando 
e aparente mal relacion entre 
Rankin y Wheatley, pero no 
tin informacion si e solicitud 
aki a keda aproba. 


Wheatley a argumenta den 
un conferencia di prensa cu 
BVI no mester un maneho 
‘big stick’ for di Reino Uni pa 
sigura cu ta completa e refor- 
manan di gobernacion manera 
recomenda pa e rapport di 


Comision di Investigacion. 
Gobierno a aumenta su es- 
fuersonan den ultimo lunanan 
pa sigura cu ta completa e re- 
formanan anticipa na tempo. 
Gobierno tambe a anuncia 
un plan pa ehecuta reforma y 
a asigna un manager di entrega 
di reforma di gobernacion pa 
sigura cu ta cumpli cu e dead- 
line. 


Sinembargo, premier Wheat- 
ley a rechasa e idea cu Reino 
Uni mester usa menasa of co- 
ercion, declarando cu e ta im- 
presiona cu e logronan te awo. 


Ta urgi Republica Dominicana pa stop di deporta hende pa Haiti 


(AP) — Activistanan di 
derechonan humano ta ha- 
ciendo un yamado pa gobi- 
erno pa un alivio temporal 
den deportacion, mientras 
e crisis na bisiña Haiti ta 
desencadena y hende ta 
purba di huy di e violencia 
mortal di gang a traves di 
e frontera cera. 


Trucknan chikito cu haula 
personalisa ta transportando 
decenas di Haitiano tur dia 
for di centronan di detencion 
na San Cristobal na e fron- 
tera riba e isla di Hispaniola 
mientras e atakenan di gang 
ta paralisa partinan di capital 
Haitiano. 


“Si gobierno por pospone of 
disminui e empuhe pa depor- 


tacion, e lo ta un logro... un 
contribucion importante pa 
e poblacion Haitiano,” segun 


William Charpentier, coordi- 
nador di e Coalicion Nacional 
pa Migracion y Refugiado basa 
na Republica Dominicana. 


Charpentier a bisa cu su 
organisacion a ricibi keho 
tocante autoridadnan Do- 
minicano 
supuestamente 
drentando hogarnan pa aresta 
hende cu ta kere ta Haitiano, 
kibrando pertenencia y algun 
biaha extorsionando nan. 


Nacionnan Uni tambe a haci 
un yamado pa Republica 
Dominicana y otro pais stop 
deportacionnan, notando cu 
Haiti ta extremadamente in- 


sigur. 


Roberto Alvarez, minister di 
Exterior di Republica Domin- 
icana, a bisa reporteronan cu e 
deportacionnan ta resultado di 
un politica di seguridad nacio- 
nal y cu no tin escogencia otro 
cu continua cu nan. 
“Nos ta hacie respetando con- 
vencionnan internacional y 
tratadonan di derechonan hu- 
mano. Nos no ta perfecto. De 
vez en cuando, situacionnan 
ta tuma lugar. Nos ta purba di 
coregi nan imnediatamente,” 
el a responde ora a puntr’e to- 
cante acusacionnan di abuso. 


Mas cu 23,900 persona a keda 
deporta te awo e aña aki, se- 
gun gobierno Dominicano. 
Mas cu 4,500 a keda deporta 
e luna aki. 


Cantidad di hende a perde 
nan bida desde cu e atakenan 
a cuminsa dia 29 di februari na 
Port-au-Prince, cu gangnan 
atacando wardanan di polis, e 
aeropuerto internacional prin- 
cipal cu ta keda cera, y e dos 
prison mas grandi di Haiti, cu 
mas di 4mil prisonero libera. 
E atakenan a laga como 17mil 
persona sin hogar despues cu 
nan mester a huy di nan bario, 
segun ONU. 


Plan pa despliegue di un forsa 
di polis Kenyano cu sosten di 
ONU pa combati e gangnan 
na Haiti a keda den un pausa 
temporal, cu e nacion Afri- 
cano oriental bisando cu lo 
desplega e forsa unabes cu e 
conseho presidencial transi- 
cional ta instala pa lidera Haiti. 
E conseho, cu ainda mester 
wordo crea, lo ta responsable 
pa selecta un prome minis- 
ter interino y un Conseho di 
Minister. 


Siman pasa, prome minister 
Ariel Henry a bisa cu e lo re- 
nuncia unabes cu e conseho 
ta estableci. 

Abogado di Prins Harry ta implica Rupert Murdoch den cubrimento di 
spionahe ilegal di su tabloidenan 


(AP) — Abogado di prins 
Harry 
a 
lansa 
acusa- 
cionnan explosivo ayera 
cu Rupert Murdoch taba- 
ta na altura di cubrimento 
na su tabloidenan Britani- 
co cu a usa tecnicanan ile- 
gal pa spiona riba e Duke 
di Sussex y otronan. 


Abogado David Sherborne a 
bisa cu Murdoch tabata en- 
tre e ehecutivonan cu tabata 
na altura cu declaracionnan 
publico haci tocante hacking 
y otro compilacion ilegal di 
informacion na News Group 
Newspaper no tabata berdad. 


Harry y e otro demandan- 
tenan, 
incluyendo 
actor 
Hugh Grant, a busca durante 
e prome di tres di audien- 
cia den e Corte Supremo pa 
amienda nan demanda contra 
e editor pa inclui acusacion 
cu ehecutivonan tabata parti 


di un esfuerso pa sconde y 
destrui evidencia di mal com- 
portamento. 


“Ta inferi cu nan lo no tabata 
ehecutando e encubrimento 
extensivo y strategia di de- 
struccion sin conocemento y 
aprobacion di Rupert Mur- 
doch,” Sherborne a bisa den 
un documento di corte. 


Abogado di defensa, Anthony 
Hudson a bisa cu e cambi- 
onan proponi den e caso ta 
innecesario y tabata parce di 
tin meta di “campaña contra 
e prensa tabloide” y como un 
“substituto pa un investiga- 
cion publico.” 
“Nan ta parce di ta diseña pa 
gara titular,” Hudson a bisa. 


E demanda di Harry contra 
News Group Newspapers ta 
un di e tres demanda cu el a 
haci contra e tabloidenan mas 


grandi di Reino Uni tocante 
supuesto actividad ilegal di 
periodista y investigadornan 
priva cu nan a contrata, cu a 
sali na cla despues cu un scan- 
dal di hacking di celular a bin 
dilanti na News of the World 
di Murdoch na 2011. E caso 
ta tentativamente programa 
pa bay huicio na januari. 


Harry, 39, yiu menor di Rey 
Britanico, Charles III, a usa e 
cortenan den su crusada con- 
tra prensa, cu e ta culpa pa 
un cantidad di problema per- 
sonal. Su litigacion a pon’e 
den conflicto cu Famia Real, 
cu a evadi expresa nan prob- 
lemanan den publico. El a 
haci historia na juni ora el a 
bira e prome senior royal den 
mas cu un siglo pa testigua 
den corte. Na december, su 
esfuersonan a conduci na 
un gran victoria ora un hues 
a haya hacking di celular na 


Mirror Group Newspapers 
tabata “amplio y habitual.” 
Ademas di un veredicto di 
corte, recientemente el a 
cuminsa resolve e resto di 
acusacionnan cu ta inclui su 
gastonan legal. E suma to- 
tal no a keda anuncia, pero 
e mester a ricibi un pago in- 
terino di $508mil. 


E tin otro caso pendiente 
contra doño di The Daily 
Mail. 


Den e caso di News Group, 
Harry y otro demandantenan 
ta alega cu entre 1994 y 2016, 
periodistanan na The News 
of the World y The Sun a 
viola nan privacidad a traves 
di actividad ilegal amplio cu 
a inclui intercepta voicemail, 
tap telefon, bug auto y usa 
decepcion pa haya acceso na 
informacion confidencial. 
E demanda tambe ta alega cu 
ehecutivonan a gaña tocante e 
fout y a supervisa un esfuerso 
pa delete miyones di email y 
“cumpra” e silencio di esnan 
cu por conta e berdad di loke 
a pasa. 


Sherborne a bisa cu Mur- 
doch tabata entre e ehecu- 
tivonan cu sea a haci, sostene 
of laga otro persona duna 
declaracion – incluyendo na 
investigacionnan publico – 
pa promove e narativa falso 


cu tabatin solamente “un re- 
portero malandro” na News 
of the World. 
“E individuonan aki, y NGN 
y News International corpo- 
rativamente, tabata desho- 
nesto den duna e declara- 
cionnan aki ya cu nan tabata 
sa cu ta falso na momento 
cu a duna nan,” Sherborne a 
bisa. 


Murdoch, 93, tabata presi- 
dente ehecutivo di News 
Corp. y director di su sub- 
sidiario, News International, 
awo News UK, cu tabata 
mama di NGN ora cu News 
of the World a cera. Mur- 
doch a retira herfst ultimo 
como lider di tanto compa- 
nia mama di Fox News y su 
News Corp. media holdings. 


NGN a bisa cu a resolve 
1300 demanda pa su corant- 
nan, maske The Sun nunca a 
acepta responsabilidad. 


“Awe, e demandantenan a 
busca pa introduci acusa- 
cionnan den corte civil contra 
cantidad di periodista actual y 
den pasado, personal y ehec- 
utivonan senior na News 
International cu suplicanan 
engañoso y inferencianan 
inhusto den un atake cinico 
riba nan integridad,” NGN a 
bisa den un declaracion. 

Fundacion Betico Croes a celebra nos dia nacional na grandi 


Dia 18 di maart Aruba 
henter ta celebra Dia di 
Himno y Bandera. Dos 
simbolo di nos autono- 
mia, identidad, libertad y 
union. 


48 aña pasa nos a hisa nos 
bandera y a canta nos himno 
pa prome biaha; pero for di 
semper, nos pais a briya cu luz 
propio, un luz cu no lo paga 
nunca. Un luz cu ta e mues- 
tra di e curashi y e pasion di 
nos hendenan pa Aruba. 


Ariba e dia special aki, tambe 
nos ta corda ariba nos Status 
Aparte y aki nos tin cu bisa: 
Danki Betico pa haci realidad 
un gran soño di un pueblo 
luchado y balente. 


Pa conmemora nos fecha 
nacional, Fundacion Betico 
Croes a realisa un tremendo 
actividad cu musica, danza, 
wega, cuminda y yen di activ- 
idadnan pa grandi y mucha. 
Multitud di hende a bishita 
Plaza Status Aparte Gilberto 
F. Croes pa asina comparti y 
demostra hunto e orguyo di 
ta Arubiano. 


Tambe 
Fundacion 
Betico 
Croes a presenta su Bestuur 
nobo ariba e fecha special aki. 
E meta di e Fundacion ta pa 
sigui engrandece e nomber di 
Betico y pasa esaki di genera- 
cion pa generacion. E fun- 


dacion tin diferente plan cu 
actividadnan cultural y edu- 
cativo pa nos pueblo, como 
tambe e embeyecemento di 
Plaza Status Aparte Gilberto 
F. Croes. 


E bestuur nobo a keda con- 
forma asina: 
Presidente: Sr. Dennis Croes 
Vice Presidente: Sr. Maikito 
Croes 
Secretaria: Sra. Judith Wer- 
leman 
Segundo 
Secretaria: 
Sra. 
Winnie Dirksz 
Tesorero: Sr. Mirto Croes 
Segundo Tesorero: Sra. Ebby 
Rasmijn 
PR: Sra. Tatiana Eman 
Comisario: Sr. Jeffrey Schui- 
lenburg 
Comisario: Sr. Chelito Dirk- 


sz 
Comisario: Sra. Angelique 
Maduro 
Comisario: 
Sra. 
Rosemin 
Croes 


Ariba combinacion di potret 
por 
aprecia 
momentonan 
precioso cu a wordo comparti 
pa esnan cu a asisti, memey di 
un dushi ambiente cu a cum- 
insa for di 10’or di mainta te 
cu 6’or di atardi. 


Fundacion Betico Croes ta 
yama pueblo di Aruba DAN- 
KI y ta bisa un y tur: Keda 
pendiente pa mas eventonan 
cultural cu lo sigui trece uni- 
dad pa nos pueblo, rond di 
actividadnan cu ta fortalece 
nos identidad. 


Multitud grandi a asisti na e Open Dag di Universidad di Aruba pa no 
perde e oportunidad pa sigui nan estudio cu Universidad 


Universidad 
di 
Aruba 
ta sumamente contento 
cu e exito di nan recien 
Open Dag teni riba Maart 
7, 2024, for di 6:00 pm pa 
9:00 pm na nan campus. 
E tabata un anochi yen di 
“insights” y oportunidad 
educativo pa tur esnan 
presente. 


E Open Dag a brinda un bon- 
bini na studiantenan di school 
secundario cu lo sigui pa uni- 
versidad e aña aki, personan- 
an contemplando cambionan 
den nan carera, y profesion- 
alnan cu ta desea mehora nan 
habilidadnan. Cu mas cu 250 
bishitante presente, e evento 
a supera nan expectativanan, 
atrayendo un multitud grandi 
di persona. 


Bishitantenan tabatin e opor- 
tunidad pa conoce e servicio- 
nan ofreci na Universidad 
door di nan Office of Inter- 
national Affairs cu ta ofrece 
studiante oportunidad inter- 


nacional, Shoco Wellness cu 
ta atende cu salud mental di 
studiantenan, UA library cu 
ofrece varios databases cu es- 
tudionan mundial, y otro. 


Durante e Open Dag nan tin 
boothnan informativo mus- 
trando nan variedad diverso 
di programanan di estudio, 
manera Sustainable Island 
Solutions through STEM 
(SISSTEM), Social Work & 
Development (SW&D), Fi- 
nance & Control and Mar- 
keting & Business (FEF) y 
mas. 
Locual a resalta tabata e in- 


teres den nos Master’s Pro- 
grams, cu un cantidad con- 
siderabel di bishitante mus- 
trando nan interes pa sigui 
nan estudio cu Universidad. 
Universidad di Aruba ta 
sumamente orguyoso di su 
universidad. 


Como parti di nan compro- 
miso pa brinda oportunidad- 
nan, Universidad ta organisa 
Open Dag dos biaha pa aña. 
Marca bo calendario pa e 
siguiente, cu ta tuma luga den 
e luna di November. Keda 
pendiente pa mas detaye! 
Pa mas informacion tocante 


programanan di estudio y 
Universidad di Aruba, e-mail 
info@ua.aw of bishita www. 


ua.aw. Cu Universidad di 
Aruba, #UAchieve. 

Chauffeur di un van a bay dal tras di un 
Toyota Yaris 


Diaranson mainta a dren- 
ta informe di un accidente 
na Indianenweg, mesora a 
dirigi un patruya na e si- 
tio. 


Na yegada di e patruya a bin 


compronde cu un Toyota 
Yaris yegando e crusada cu 
Dominicanessenstraat a para 
pero e van su tras no a re- 
gula su velocidad ni a man- 
tene distancia a bay dal tras 
di e Yaris y mand’e dilanti 


meymey di e crusada. Afortu- 
nadamente no tabata tin nin- 
gun auto ta bini cu lo a bin 
dal riba dje ni ningun hende 
a resulta herida 


Chauffeur yegando cu velocidad halto a bay dal riba auto para na 
crusada y riba un baranca 


Diaranson mainta a dren- 
ta informe di un accidente 
cu hende herida na Boe- 
goeroei, mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di un Chevrolet 
Aveo biniendo cu un poco 
velocidad a brake pero a slip 
riba e santo riba caminda y pa 
purba evita dal tras di Hyun- 
dai Santa Fe a dal esaki toch 


y a bay dal 2 piedra grandi y 
pushanan. Debi na e impacto 
un persona a resulta herida, 


na yegada di e ambulance nan 
a atende e victima. 


Dama chauffeur a dal contra auto na crusada di Rococo Plaza 


Diaranson mainta a dren- 
ta informe di un acciden- 
te na e crusada banda di 
Rococo Plaza, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un accidente unda e dama 
chauffeur di e Nissan March 
biniendo di zuid a bay subi 
caminda pero a mira uni- 
camente un auto blanco na 
un distancia y diripiente un 
Chevrolet Spark a bin dal 
riba dje. Afortunadamente 
ningun hende a resulta her- 
ida. 


Polis a bay na Bushiri Residences 
pa un caso di destruccion 


Diaranson mainta a dren- 
ta informe di un caso di 
destruccion na Bushiri, 
mesora a dirigi un pa- 
truya na e sitio. 


Na yegada di e patruya a bin 
compronde cu aki ta trata di 
un caso di destruccion unda 
a destrui e camara di seguri- 
dad di un cas. E motibo pa e 
destruccion aki no ta conosi 
pero si e identidad di e de- 
structor y pronto polis lo bay 
p’e destructor aki. 


Polis investigando caso di 
maltrato di pareha 


Diaranson mainta a dren- 
ta informe di cu un dama 
a presenta na warda di po- 
lis na Paardenbaaistraat 
pa denuncia cu su pareha 
lo a agredi’e y ta na un 
apartamento na Bushiri. 


Mesora a dirigi un patruya 
na e sitio pa bay atende cu e 
asunto. Polis a bay na e sitio 
y a haya sa locual a sosode 
y a recomenda e dama pa e 
bay na recherche pa entrega 
e keho 

Accidente di cadena cu 3 auto envolvi y un dama na estado herida 


Diasabra mainta a drenta 
informe di un accidente 
cu hende herida banda di 
e misa na Tanki Leendert, 
mesora a dirigi tanto polis 
como ambulance na e si- 
tio. 


Na yegada di e patruya a bin 
compronde cu aki ta trata di 
un accidente di cadena unda 
e chauffeur di un Honda 
CRV no a regula su velocidad 
ni a mantene distancia a bay 
dal tras di un Ford Explorer 
y consecutivamente e Ford 
a bay dal tras di un Lincoln 


MKX. Un dama na estado 
den un auto a resulta herida. 
Na yegada di e ambulance 
nan a atende e victimanan y 


a transporta un pa un control 
mas extenso na hospital. 


Chauffeur basta cansa a baha caminda y dal contra palo di luz na Tanki 


Diaranson 
madruga 
a 
drenta informe di un ac- 
cidente na Tanki Flip, me- 
sora a dirigi un patruya na 
e sitio. 


Na yegada di e patruya a bin 


compronde cu un chauffeur 
basta cansa a yama amistad- 
nan pa yud’e yega su cas y a 
bin compañe pa e yega su cas 
pero net pariba di e rotonde 
Tanki Flip asina mes el a baha 
caminda na man drechi y a 


bay dal riba un palo di luz. 
Polis a tuma datos di e acci- 
dente aki y afortunadamente 
ningun hende a resulta heri- 
da y e palo di luz no a ricibi 
mucho daño. 


Motociclista a desvia pa 
un auto y a bay dal riba 
piedranan y bolter 


Diasabra atardi a drenta 
informe di un accidente 
cu 
hende 
herida 
na 
Boroncana, 
mesora 
a 
dirigi tanto polis como 
ambulance na e sitio. 


Na yegada di e patruya a 
bin compronde cu aki ta 
trata di un accidente unda 
un persona coriendo cu un 


quadracer a hay’e ta desvia pa 
un auto cu a sali su dilanti y 
el a baha caminda bay dal riba 
e piedranan grandi banda di 
caminda y bolter. Debi na e 
impacto y caida e motociclista 
a resulta herida. Na yegada 
di e ambulance nan a atende 
e victima y a transporte pa 
hospital. 

Duo acusa di horta bateria ta fabricando secretonan di Tesla 


(AP)—Dos hende homber 
ta ser acusa di establ- 
ece un negoshi na China 
usando bateria fabricando 
tecnologia horta di Tesla y 
purbando di bende infor- 
macion propietario, segun 
fiscalnan federal na New 
York a bisa diamars. 


Klaus Pflugbeil, 58, un ciu- 
dadano Canades cu ta biba na 
Ningbo, China, a ser deteni 
diamars mainta na Long Is- 
land, Merca, unda el a pensa 
e lo bay reuni cu empresari- 
onan pa negocia un prijs pa e 
informacion, 
autoridadnan 
federal a bisa. Sinembargo, e 
empresarionan tabata agen- 
tenan policial clandestino. 


E otro homber nombra den e 
keho criminal ta Yilong Shao, 
47, tambe di Ningbo. E ainda 


no a ser deteni. Nan tin carga 
di conspiracion pa transmiti 
secretonan di comercio, cual 
ta conta pa te cu 10 aña den 
prizon si nan ser condena. 


Un abogado pa Pflugbeil no 
a contesta mensahenan bus- 
cando comentario diamars 
anochi. Tesla tampoco a duna 
comentario ainda tocante e 
caso aki. E tecnologia en- 
volvi ta relaciona na liñanan 
di asamblea di baterianan di 
velocidad halto cu ta usa un 
tecnologia propietario di Tes- 
la, fabricante di vehiculonan 
electrico. 


E dos homber a traha na un 
compania Canades cu a de- 
saroya e tecnologia y cu “un 
fabricante na Merca di vehic- 
ulonan electrico y sistemanan 
di energia di bateria” a cum- 


pra den 2019, autoridadnan a 
bisa den e reportahe. E tempo 
ey Tesla tabata e unico doño 
di e tecnologia aki. 


Fiscalnan no a nombra nin- 
gun compania. Pero den 
2019, Tesla a cumpra Hibar 
Systems, un compania cu ta 
fabrica bateria na Richmond 
Hill, Ontario. E trato aki a ser 
reporta pa Electric Autonomy 
Canada. 


“E acusadonan a establece un 
compania na China, a horta 
secretonan di comercio for 
di un compania Mericano cu 
ta importante pa fabrica ve- 
hiculonan electronico, y cual 
a costa miyones di dollar den 
investigacion y desaroyo, y a 
bende productonan desaroya 
cu e secretonan horta,” segun 
Breon Peace, abogado Meri- 


cano pa e districto den New 
York. 


Den mey 2020, Pflugbeil y 
Shao a habri nan negoshi na 
China y a expande esaki na 
localidadnan den Canada, 
Alemania y Brazil, fiscalnan 


a bisa. E negoshi ta traha e 
mesun liñanan di asamblea di 
bateria cu Tesla ta usa cu su 
informacion propietario, y ta 
promove su mesun como un 
fuente alternativo pa esaki, 
autoridadnan a bisa. 


Minister Geoffrey Wever den reunion cu compania Priva: 
Mester facilita acceso na tecnologia innovativo pa mas comercio agricola 


Diamars, 20 di maart, 
Minister Geoffrey Wever 
a yega na Hulanda y in- 
mediatamente a dirigi pa 
un reunion importante cu 
e compania Priva na De 
Lier. Meta di e bishita aki 
ta explora diferente tec- 
nologia innovativo y e uzo 
comercial den e industria 
agricola. 


Maneho economico di Go- 
bierno di Aruba ta pa diver- 
sifica nos economia door di 
stimula mas comercio den e 
industria agricola basa riba 
e uzo di tecnologia innova- 
tivo manera ‘greenhouse’ y 
‘vertical farming’. Uzo di 
tecnologia por ta un factor 
importante pa optimalisa e 


procesonan di produccion y 
asina a base di eficiencia of- 
rece un prijs competitivo na 
consumidornan. 


Sra. Meiny Prins, director 
general, y Sr. Jan Westra a 
elabora riba solucionnan in- 
novativo cu Priva ta ofrece pa 


facilita e produccion eficiente 
di e.o. berdura y fruta door 
di controla e clima interior, 
y uzo di awa y coriente basa 
riba un “business case”. Priva 
ta activo den diferente parti di 
mundo y lo celebra 65 aña di 
existencia den 2024. 


Durante e bishita minister 
Geoffrey Wever a ser acom- 
paña pa Sr. Elwin Groenevelt, 
CEO di Qredits, y tambe pa 
consehero di Ministerio di 
Naturalesa, Sr. Anko Koop- 
mans, y tambe directora di 
Departamento di Asuntonan 
Economico. Comercio y In- 
dustria, Sra. Maria Dijkhoff- 
Pita. 
Dependencia 
riba 
impor- 
tacion di mayoria producto, 


manera e.o. fruta y berdura 
ta ofrece un oportunidad 
economico pa stimula ne- 
goshinan den industria ag- 
ricola haci uzo di tecnologia 
innovativo pa produci fruta 
y berdura eficientemente y 
asina yuda e industria agri- 
cola crece y bira un pilar eco- 
nomico. 


E bishita na Priva ta demostra 
cu e tecnologia y conoce- 
mento pa e.o. fruta y berdura 
na un manera eficiente ta dis- 
ponibel y cu como gobierno 
mester facilita e acceso na e 
tecnologianan aki pa stimula 
produccion comercial di fru- 
ta y berdura, segun minister 
Geoffrey Wever. 


Reguladornan Frances ta castiga Google cu un multa di 272 miyon 
dollar den disputa cu editornan nobo 


(AP)—E 
“watchdog” 
Frances a castiga Google 
diaranson cu un otro mul- 
ta grandi pa un disputa 
largo tocante pagonan na 
editornan Frances pa nan 
noticia. 


E French Competition Au- 
thoritya bisa cu el a sumin- 
istra un castigo di 272 miyon 
dollar pa via di e fracaso di 
Google pa cumpli cu algun 
compromiso cu el a haci den 
un framework di negocia- 
cion. 


E disputa ta parti di un es- 
fuerso mas grandi pa autori- 
dadnan den Union Europeo y 


rond mundo pa forsa Google 
y otro companianan di tecno- 
logia rico pa duna editornan 
di noticia compensacion pa 
contenido. 


E gigante di tecnologia basa 
na Merca mester a negocia 
cu editornan Frances despues 
cu un corte den 2020 a duna 
orden bisando cu pagonan 
ta rekeri pa un ordenansa di 
copyright di Union Europeo. 


Google a bisa den un publica- 
cion cu el a acorda pa cumpli 
cu e multa, cual a ser imponi 
pa con el a conduci e negoci- 
acionnan, “pasobra ta tempo 
pa sigui bay dilanti.” El a bisa 


cu e multa “no tabata propor- 
cional” na e asuntonan treci 
dilanti pa e watchdog Fran- 
ces y “no ta tuma den cuenta 
suficiente” e esfuersonan di 
Google pa contesta y resolve 


e preocupacionnan. 


Francia tabata e prome den e 
bloque pa adopta e ordenansa 
di copyright, cual ta habri ca- 
minda pa editornan y com- 


panianan di noticia yega na 
tratonan di licencia cu plata- 
formanan online. 


E decision diaranson pa e 
French Competition Author- 
ity ta e di cuatro den e añanan 
cu Google a fracasa pa cumpli 
cu e framework legal di UE. 
E agencia Frances a sumin- 
istra un mandato temporario 
pa Google den april 2020 pa 
tene discusionnan dentro di 
tres luna cu editornan nobo. 
Den 2021, e agencia a castiga 
Google cu un multa di 500 
miyon euro pa fracasa di ne- 
gocia un pago husto pa e no- 
ticianan di e editornan. 

Corte general di UE ta bisa cu mester 
retira ex-piloto di F1, Nikita Mazepin for 
di lista di sancion 


(AP) — Corte general di 
Union Europeo ayera a 
bisa cu mester retira ex- 
piloto di Formula Uno, 
Nikita Mazepin for di 
e lista di UE di persona 
suheto na medidanan re- 
strictivo pa nan rol den e 
guera di Rusia cu Ucrania. 


Mazepin a haya retiro di team 
Haas den F1 tiki despues di 
invasion di Rusia, y despues a 
keda añadi na e lista di hende 
sanciona pa e bloc di 27 pais 
pa motibo di conexion di su 
tata cu e Kremlin. 


Nikita Mazepin a bisa cu 
UE a haci un eror den evalu- 
acion ora a sancion’e. E corte 
a duna veredicto na su fabor, 


bisando den un declaracion 
cu “e conexion familiar cu su 
tata, comerciante Ruso Dmi- 
try Mazepin, no ta suficiente 
pa consider’e como vincula 
na su tata door di interes co- 
mun, y pues, pa manten’e 
riba e listanan aki.” 


Ora di duna retiro na Maze- 
pin, Haas tambe a termina 
su patrocinio cu Uralkali, 
compania di fertilisante Ruso 
propiedad di su tata e tempo 
ey. Dmitry Mazepin ta un 
aliado cercano di presidente 
Ruso, Vladimir Putin y e 
contract di su yiu pa core ta- 
bata vincula na patrocinio di 
e team. 


E corte a bisa cu ya cu Maze- 


pin no a core pa Haas desde 
maart di 2022, “mantencion 
di e actonan ta e ora basa, de 
facto, exclusivamente riba e 
conexion familiar, cual no 
ta suficiente pa mantene su 
nomber riba e lista di persona 
suheto na medida restric- 
tivo.” 


UE a impone varios ronda di 
sancion riba Rusia desde cu 
Putin a duna orden pa su tru- 
panan drenta Ucrania. E me- 
didanan a enfoca riba sector 
di energia, banco, e compa- 
nia di mina di diamanta mas 
grandi na mundo, negoshi y 
mercado, y a haci oficialnan 
Ruso suheto na congelamen- 
to di activo y prohibicion di 
biahe. 


Corte Spaño ta duna strea di futbol Dani Alves libertad bao fiansa 


(AP) — Un corte Spaño a 
dicidi diaranson cu strea 
di futbol Brasilero, Dani 
Alves lo por bandona pris- 
on si e paga un fiansa di 
un miyon euro y entrega 
su paspoortnan mientras e 
ta spera e apelacion di su 
condena pa viola un muhe 
na Barcelona. 


A haya Alves culpable di 
a viola e muhe na un club 
nocturno na 2022, y a ricibi 
sentencia di cuatro aña y mey 
den prison. El a rechasa tur 
acusacion durante e huicio di 
tres dia. 


E ta cera desde cu su aresto na 
januari 2023. Su solicitudnan 
anterior pa keda den liber- 
tad bao fiansa a keda rechasa 
pasobra e corte a consider’e 
den riesgo di huy. Brazil no ta 


extradita su propio ciudadan- 
onan ora nan ta sentencia na 
otro pais. 


Pa haya su libertad awo, ade- 
mas di e placa di fiansa, Alves, 
40, tambe ta rekeri pa entrega 
su paspoort Brasilero y Spa- 
ño y ta prohibi di bandona 
e pais. Tampoco e por yega 
dentro di mil meter cerca di 
e victima of purba comunica 
cune, y mester check-in se- 
manalmente na corte. Ainda 
e tin un residencia cerca di e 
ciudad. 


E decision a yega un dia 
despues di un audiencia den 
cual Alves a bisa corte via 
video for di prison cu e no 
tin intencion di huy di e pais, 
segun su abogado, Ines Guar- 
diola. 
Guardiola y e fiscal estatal a 


apela e condena. Su defensa 
ta buscando su declaracion di 
inocencia, mientras fiscal kier 
aumenta su castigo di prison 
na nuebe aña. Abogado di e 
victima kier pa e keda cera pa 
12 aña. Ainda no tin fecha pa 
un huicio nobo na un corte 
halto na Barcelona. Despues 
di esaki, e por bay na Corte 
Supremo na Madrid. 


Como parti di su condena, 
corte a duna orden pa Alves 
paga 150mil euro den com- 
pensacion a e victima, a pro- 
hibie di acerca cas of trabao di 
e victima, y di comunica cune 
di cualkier manera pa nuebe 
aña. 


Alves ta deteni den prison 
Brians 2, como 45 minuut 
leu di Barcelona. 


Polis cu inval na federacion Spaño di futbol y residencia di Rubiales 


(AP) — Spaño polis a 
aresta al menos seis per- 
sona y a tene inval den ofi- 
cina di federacion Spaño 
di futbol y un propiedad 
perteneciendo 
na 
ex- 
presidente Luis Rubiales 
ayera, como parti di un 
investigacion riba corup- 
cion y labamento di placa 
cu ta inclui sospecha rela- 
ciona cu e acuerdo di e 
federacion pa hiba e Su- 
per Cup Spaño na Saudi 
Arabia. 


Guardia Civil Spaño a bisa 
cu Rubiales no tabata entre 
e seis persona aresta. Pero un 
persona cu conocemento di 


e operacion a bisa Associated 
Press cu Rubiales tabata fuera 
di e pais ora cu e inval a tuma 
lugar na su cas na ciudad di 
Granada, y cu e ta entre e 
cinco persona adicional poni 
oficialmente bao investiga- 
cion. E persona no tabata au- 


torisa pa papia publicamente 
tocante e operacion. 
Guardia Civil a bisa cu Ru- 
biales no tabata na cas ora ofi- 
cialnan a drenta su residencia. 


E oficina di fiscal estatal 
Spaño a bisa cu a tene in- 


val na un total di 11 sitio pa 
documento, y cu tabata spera 
pa e operacion conclui den 
siete aresto y e identificacion 
di cinco otro persona como 
siendo bao investigacion. 


Rubiales a retira na septem- 
ber despues di causa un scan- 
dal internacional pa sunchi 
hungador Jenni Hermoso 
den team nacional femenino 
di Spaña, sin permiso, du- 
rante e ceremonia di premio 
pa Mundial femenino na au- 
gustus. Awo e ta enfrentando 
un huicio pa supuestamente 
agredi 
Hermoso 
sexual- 
mente. El a rechasa tur acusa- 
cion den caso di Hermoso. 


Durante su tempo a cargo 
di futbol Spaño, Rubiales a 
reforma e formato di e Su- 
per Cup Spaño na 2020, 
creando un mini torneo di 
cuatro team, y moviendo e 
competencia na Saudi Arabia 
como parti di un acuerdo cu 
a reporta na balor di 40 mi- 
yon euro pa cada torneo pa e 
federacion. 


Fiscalnan a habri un inves- 
tigacion di e acuerdo aki na 
2022, despues di un audio cu 
a leak entre Rubiales y hun- 
gador di Barcelona e tempo 
ey, Gerard Pique, relaciona 
cu miyones di dollar den 
comision. 

(AP) – E comite di etica 
di cuerpo gobernante di 
Formula Uni a declara 
Mohammed Ben Sulayem 
inocente den un par di 
keho di whistleblower cu 
a alega cu e presidente di 
FIA a interferi dos biaha 
den e competencia aña 
pasa. 


FIA anteriormente e luna aki 
a bisa cu su oficial di cumpli- 
mento a ricibi dos keho con- 
tra Ben Sulayem. E prome 
a alega cu el a interveni pa 
anula un castigo duna na Fer- 
nando Alonso den e Grand 
Prix Saudi Arabia aña pasa. 
E segundo rapport di e me- 
sun whistleblower tambe a 
bisa cu Ben Sulayem a bisa 


oficialnan pa no certifica e 
circuito di Las Vegas pa su 
careda di perfil halto novem- 
ber ultimo. 


“Despues di revisa e resul- 
tado di e investigacion, e 
Comite di Etica tabata una- 
nime den nan determinacion 
cu no tabatin evidencia di 


acusacionnan substantivo di 
interferencia di ningun tipo 
involucrando presidente di 
FIA, Mohammed Ben Sulay- 
em,” e comite a bisa den su 
veredicto ayera. 


E comite di etica, cu ta opera 
independiente for di FIA, a 
bisa cu a realisa un revision 
amplio cu a dura 30 dia y a 
entrevista 11 testigo. 


“Acusacionnan contra presi- 
dente di FIA no tabatin base 
y a presenta evidencia fuerte 
sin duda rasonable pa sostene 
e determinacion di e Comite 
di Etica di FIA,” segun e de- 
claracion. “E cooperacion 
completo, transparencia y 
cumplimento di e presidente 


a traves di e proceso durante e 
investigacion aki ta altamente 
aprecia.” 


E comite di etica tambe a re- 
visa un keho di un empleado 
di Red Bull cu a acusa e di- 
rector di e team, Christian 
Horner di mal conducta. A 
declara Horner inocente pa 
compania mama di Red Bull, 
y a suspende e empleado. 


E empleado a apela e vere- 
dicto di Red Bull na fabor di 
Horner y siman pasa a entre- 
ga un keho formal cu cuerpo 
gobernante di FIA. E drama 
rond di Red Bull y Horner 
ta sigui F1 den e Grand Prix 
Australiano e weekend aki, e 
di tres careda di e temporada. 


(AP) —Los Angeles Dodg- 
ers a cuminsa nan era di 
Shohei Ohtani cu un vic- 
toria memorable. E RBI di 
Ohtani a completa un rally 
di cuatro careda y di ocho 
inning den su debut cu 
Dodgers, y Los Angeles a 
derota e San Diego Padres 
5-2 den e wega di apertura 
ayera nochi, e prome wega 
di Major League Baseball 
na Sur Korea. 


“Un bon anochi en general pa 
Shohei,” manager di Dodg- 
ers, Dave Roberts a bisa. “E 
panorama mas amplio ta sig- 
nificante pasobra bo tin asina 
un talento generacional cu ta 
den bo club den un mercado 
grandi na Los Angeles. Tin 
hopi mas wowo riba e Dodg- 
ers y riba Major League Base- 
ball.” E wega a bolter ora un 
grounder rutina a bay door 
di e glove di prome base Jake 
Cronenworth mientras el a 
anota e careda di bentaha. 


Ohtani a bay 2 pa 5 cu un 
RBI den su prome wega des- 
de e bandona e Los Angeles 
Angels pa un contract record 
di $700 miyon pa 10 aña cu 
e Dodgers. Un multitud di 
15,952 persona tabata pre- 
sente pa mira e wega na Go- 
cheok Sky Dome. 


E strea, limita na bateo 
despues di cirugia na su elle- 
boog, tambe tabatin un eror 
mental cu a causa e out final 
di e di ocho inning. A sak’e 
ora el a pasa segunda base y 


despues a faya di bolbe toca e 
bag mientras tabata retirando 
riba e flyout di Freddie Free- 
man, causando un double 
play pa caba e inning. 


Un menasa di bom no a parce 
di afecta e preparacion prome 
cu e wega. Polis no a haya 
ningun explosivo y a bisa cu 
nan a actua riba un tip cu e 
menasa tabata contra Ohtani. 


Pitchernan di Padres a walk 
nuebe y a hit un batiado, y 
e Dodgers tabatin siete hit, 
ningun pa base extra. 


San Diego a lidera 2-1 
drentando e di ocho inning 
ora Max Muncy a cuminsa 
cu un walk contra Wandy 
Peralta. Teoscar Hernandez, 
tambe haciendo su debut cu 
Dodgers, a single off Jhony 


Brito (0-1) entre e hunga- 
dornan cu e Padres a obtene 
den e intercambio cu a man- 
da Juan Soto na e New York 
Yankees. 


James Outman a walk y Kike 
Hernandez su fly sacrificio a 
empata e anotacion. Adrian 
Morejon a relieve y Gavin 
Lux a hit un chopper na 
Cronenworth cu e dobel All- 
Star a purba di backhand. E 
bala a pasa door di e web di e 
glove di e prome base. 


Hernandez a yega home pa 
un bentaha 3-2. 


Betts y Ohtani a sigui cu RBI 
singles. 


Betts, Ohtani y Freeman a 
bira e prome MVPnan pa hit 
1-2-3 den e orden di bateo 
desde Joe Morgan, Pete Rose 


y Mike Schmidt di Phila- 
delphia durante 10 wega na 
1983. E unico otro instancia 
tabata door di Big Red Ma- 
chine di Cincinnati, cu Rose, 
Morgan y George Foster dia 
13 di mei 1978, y Rose, Mor- 
gan y Johnny Bench dia 5 di 
mei 1976. 


Betts, movi pa shortstop e 
temporada aki, a combina cu 
Ohtani pa bay 4 pa 9 den top 


di e orden. 


Cu su esposa nobo Mamiko 
Tanaka mirando den tribuna, 
Ohtani a ricibi su prome hit 
cu e Dodgers den un 112.3 
mph single pa right con- 
tra Yu Darvish. Ohtani ta- 
bata na e plato den e prome 
ora Mookie Betts a purba di 
horta segunda base, pero a 
keda manda back pa motibo 
di interferencia di umpire 
di Lance Barksdale riba Luis 
Campusano tras di e plato. 


Xander Bogaerts ta bira di 
tres hungador cu hit na cinco 
pais 


Xander Bogaerts a pone e Pa- 
dres den bentaha na e di tres 
inning cu un single anotador 
di careda for di Tyler Glas- 
now. Bogaerts a bira e di tres 
hungador cu hits na cinco 
pais despues di Edgardo Al- 
fonzo y Paul Goldschmidt, 
segun Elias Sports Bureau. 
Bogaerts tambe tin hit na 
Merca, Canada, Mexico y In- 
glatera. 


Comite di Etica ta declara presidente di FIA inocente den kehonan di 
whistleblower 


Dodgers ta rally pa derota Padres 5-2 den apertura di temporada y prome 
wega di MLB na Korea 

Resultado Sorteo 
Maart 20 


Cadena Alexander Lottery ta presenta resultado di weganan di suerte 


merdia 




6527 


X2 


3162 


Sorteo # 4215 


Sorteo # 1089 


Capricornio 


X2 


278 


Sorteo # 4215 


Sorteo # 2271 


8360 


6541 


Sorteo # 4215 


FP 


6472 
6845 


5 
Letter 
I 


0 
0 
5 


129 


0 
6 


129 


0 
0 
0 
0 
0 



8 



8395 


FP 


Proximo Jackpot 


53.000,- 


Sorteo # 6421 


Sorteo # 


x afl 8,00 


x Match 4 


Mega Ball 


Proximo Jackpot 


280.000,- 


x match 4 


Sorteo # 


3641 


Sorteo # 6002 


Sorteo # 932 


x afl. 500,00 


x afl.15,00 
x afl 50.00 


Cancer 


X2 


557 


x Jackpot 


Sorteo # 8199 
Sorteo # 2477 


Sorteo # 1948 


7156 


7597 


Sorteo # 7243 


x Jackpot 


x Match 4 
x afl. 12,00 


FP 


Joker 


0877 
140.000,- 


x Jackpot 
x Match 4+ 


Proximo Jackpot 


05-06-14-17-22 


06-12-25-26-31 


2231 


Afl. 380.000,- 


anochi 


diario 
Korsou 
super4 
flamingo 


8001 
4499 
0376 
5250 
0732 
1220 
super5 
4565 
1287 
6330 
- 
6023 


Dia 2 di april ta ultimo dia pa entrega e ‘verzamelloonstaat’ y ‘verzamelstaat 
opgaaf derden’ di aña 2023 
Mester entrega e listanan via e portal ‘BO impuesto’ 


Departamento 
di 
Impuesto 
ta 
informa 
cu dia 2 di april 2024 ta 
ultimo dia pa entrega e 
lista colectivo di salario 
(verzamelloonstaat 
of 
VZL) y e lista colectivo 
di 
pago 
na 
tercera 
persona 
(verzamelstaat 
opgaaf derden of VOD) 
di aña 2023. Tur doño di 
trabou 
of 
comerciante 
mester entrega e listanan 
menciona den forma 
digital 
via 
e 
portal 
‘BO 
impuesto’ 
(BOi) 
di 
Departamento 
di 
Impuesto. 


Entrega den forma digital 
Tanto e ‘Verzamelloonstaat’ 


(of 
VZL) 
como 
e 
‘Verzamelstaat opgaaf derden’ 
(of VOD) di aña 2023 ta 
disponibel den e portal ‘BO 
impuesto’. E doño di trabou 
of comerciante por yena e 
datonan rekeri den e portal 
mes of por scoge pa upload 
e XML-file, cu ta wordo 
produci door di su programa 
di payroll. Alabes tin e opcion 
pa uza e MS Excel filenan di 
Departamento di Impuesto cu 
yama “e-Verzamelloonstaat” 
y “e Verzamelstaat Opgaaf 
Derden”. Despues di yena e 
datonan den e MS Excel file, 
mester converti esaki den un 
XML-file pa por upload esaki 
den e portal BO impuesto. 


Por baha e MS Excel filenan 
via impuesto.aw. Click riba e 
folder “Loonbelasting” riba 
e pagina principal; despues 
click 
riba 
Loonbelasting 
2023. Ta bon pa tene na 
cuenta cu no ta posibel mas 
pa entrega un USB stick of 
manda e filenan via e-mail. Si 
tin pregunta con pa genera e 
XML-file for di e programa 
di payroll, mester tuma 
contacto cu e payroll provider 
concerni. 


Ahustacion di e datonan 
Despues di entrega (submit) 
e datonan di e VZL of VOD 
via e portal y a ripara cu 
mester haci ahustacion den 
e datonan, esaki ta posibel. 


Den e caso aki, mester 
traha un XML-file nobo y 
completo. 
E 
comerciante 
of doño di trabou ta haci e 
ahustacionnan prome den e 
programa di payroll of MS 
Excel file cu el a download di 
e website di Departament di 
Impuesto. Na final ta converti 
e datonan den un XML-file. 
Despues ta bay den e portal y 
via e tegel ‘History’ ta busca e 
lista di 2023 y click riba e icon 
di potlood na banda drechi pa 
habri e documento y upload 
e XML-file nobo. 


Por ehempel: 
Si e datonan di empleado A 
no a wordo inclui den e VZL 
original cu a wordo entrega. 
E ora mester traha un XML- 
file di e VZL completamente 
nobo cu ta inclui e datonan 
di tur empleado. No ta 
posibel pa upload e datonan 
di empleado A solamente 
den un XML-file separa y 
upload esaki. Ta importante 
pa entrega e VZL 
completo bek, pues e lista 
cu ta inclui e datonan di tur 
empleado. Mesun procedura 
ta conta tambe pa e VOD. 


Si e comerciante of doño di 


trabou no a upload un XML- 
file pero el a yena e datonan 
directamente den e portal, e 
por haci ahustacion tambe. Pa 
esaki e ta habri e documento 
via ‘History’ y ta inclui e 
datonan cu e falta y submit e 
lista completo bek. 


Fecha final 
Pa e listanan di aña 2023, 
e fecha final pa entrega 
esakinan ta bira 2 di april 
2024 debi cu dia 31 di maart 
2024 ta cay den weekend y 
dia 1 di april ta un dia festivo. 
Den añanan anterior, e fecha 
final tawata 31 di januari, 
pero a bin cambio di ley y 
awor tur aña e fecha final ta 
31 di maart. 


No 
tin 
prolongacion 
di 
termino 
Departamento di Impuesto 
ta conseha tur contribuyente 
pa cumpli na tempo debi cu 
no ta bay tin prolongacion 
di termino. Keda sin entrega 
e ‘Verzamelloonstaat’ of e 
‘Verzamelstaat opgaaf derden’ 
di aña 2023 lo por nifica 
cu e contribuyente lo por 
ricibi un cobransa adicional 
(naheffingsaanslag) 
inclui 
boet di Afl. 10.000 maximo 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Anna 
Tel. 586 8181 


San Nicolas: 
Aloe 
Tel. 584 4606 


TA BUSCA 
Los Cafeteros restaurant 
ta busca 
Night Cleaner - Waiter- 
Waitress- Cook helper- Chef 
Cook-Grill 
Yama of pasa personalmente 
tL 249 
tel.587 7004 
______________________________217621 


Chapi y Verf 
Handiman 
Nos ta haci tur sorto di chapi y 
verf cas, edificio, school. Nos ta 
tira sushi afo 
Cel. 561 1397 


______________________________217622 


SDG Commissie Aruba ta presenta tayer 
“Raising SDG Public Awareness” 


Gobierno di Aruba pa 
medio di SDG Commissie 
Aruba den colaboracion 
cu Nacionnan Uni ta or- 
ganisando un tayer riba e 
tema “Raising SDG Pub- 
lic Awareness”. 


E tayer tin como meta pa au- 
menta e conocemento y crea 
conscientisacion tocante e 
Metanan Mundial pa Desa- 
royo Sostenibel (SDG) 2030 
di Nacionnan Uni. Aruba 
como pais autonomo den re- 
ino Hulandes tambe a uni su 
mes na logra e metanan aki. 
Ken por participa? 
SDG Commissie Aruba ta 
invita companianan, organi- 
sacionnan, NGO’s y prensa 
pa inscribi un representante 
cu ta traha den e area di Co- 
municacion, PR, Marketing 
of di Maneho (policy) pa 
acudi na e tayer. 
Contenido di e tayer 
E participante lo siña strate- 
gianan di Comunicacion con 
pa aplica e conocemento di 
SDG’s den e empresa of or- 
ganisacion y evidence based 
communication. 
Como 
tambe e balor di crea part- 
nerships, best practices y 
hermentnan y di e forma aki 
contribui na conscientisa- 
cion di e Metanan Mundial 
pa Desaroyo Sostenibel. 
Dia: 27 di maart 2024 
Orario: 1 PM pa 4.30 PM 
Lugar: DEACI / Directie 
Economische Zaken, Han- 
del en Industrie @ Sun Plaza 
Mall. 
Costo: gratis 


Pa registra por bishita e pa- 
gina di Facebook of Insta- 
gram di SDG Aruba of klik 
riba e link yena e formulario: 
https://forms.gle/f4yNDY- 
QQafjoqwCs7. 


Importante pa tene cuenta 
Pa motibo cu e cuponan ta 
limita y nos compromiso pa 


e cursistanan refleha e diver- 
sidad di nos comunidad nos 
ta implementa un proceso 
di seleccion y e principio di 
“first come first serve”. Asi- 
na ta registra lo mas pronto 
posibel pa forma parti di e 
tayer dinamico riba e area di 
Comunicacion Strategico di 
SDG’s ofreci completamente 
gratis door di Nacionnan 
Uni. 
Trahando hunto na e Meta- 
nan Mundial pa Desaroyo 


Sostenibel 
di 
Nacionnan 
Uni, Aruba tambe por logra e 
metanan pa aña 2030. Pa mas 
informacion kico e SDG ta y 
kico e ta encera por bishita e 
siguiente link: https://sdgs. 
un.org/goals 
Bishita e website di SDG 
Aruba https://sdgaruba.com/ 
pages/ y conoce un poco mas 
di e iniciativanan di Aruba pa 
logra e Metanan Mundial pa 
Desaroyo Sostenibel di Na- 
cionnan Uni. 


Pronostico di tempo 


Tempo: 
Awe tardi y awe nochi: par- 
cialmente nubla y general- 
mente seco 
Den marduga y mañan: par- 
cialmente nubla sin awasero 
di importancia 


Temperatura maximo 32 gra- 
do celsius 
Temperatura minimo 26 gra- 
do celsius 
Indice di calor (heat index) 
den y rond di oranan di mer- 
dia: 33 pa 38 grado celsius 
UV index: 12 


Bahada di solo : 6:51 pm 
Subida di solo : 6:43 am 


Biento: 
Modera for di direccion gen- 
eralmente oost; 
Forsa 3 te 4 (12 te 30 km/ora, 
7 te 16 nudo). 
Den dia basta fuerte te po- 
siblemente fuerte den rafaga; 
Forsa 5 te 6 (31 te 50 km/ora, 
17 te 27 nudo). 


Situacion general di tem- 
po pa proximo 24 ora: 
Durante proximo 24 ora no 
ta premira cambionan den e 


situacion di tempo. Pa e mo- 
tibo aki no ta spera awasero 
y e actual secura lo perdura. 
Mas aleu por bisa cu stof fini 
di Sahara lo stroba e visibili- 
dad y trece un aire di calidad 
abou. Personanan cu prob- 
lema respiratorio mester tene 
esaki na cuenta. 


Condicionnan maritimo/ 
estado di lama: 
Na partinan protegi di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: generalmente 
modera cu olanan di 4 pa 6 
pia 

El Señor es mi pastor, nada me falta; 
en verdes pastos me hace descansar. 
Junto a tranquilas aguas me conduce; 
me infunde nuevas fuerzas. 
Me guía por sendas de justicia 
haciendo honor a su nombre. 
Salmo 23 



Carlos Augusto Martinez Marin 
*28-06-1954 - †16-03-2024 


Esposa: 
Alba Bastidas Martinez 


Hijos: 
Maria Solei Martinez 
Jefferson Augusto Martinez 
Luz Madeline Martinez 
Jhony Martinez 
Gaudy Martinez 


Nietos: 
Valeria Martinez 
Sofia Martinez 
Antonella Martinez 
Alejandro Terranova Martinez 


Hermanos: 
Luz Elena Martinez 
Nubia Martinez 
Aleida Martinez 
Alvaro Martinez 


Se invita para el acto de despedida el Jueves 21 de 
marzo del 2024 en Aurora Funeral Home de 7:00 
a 9:00 pm. 


A great soul serves everyone all the time. 
A great soul never dies. It brings us together again and 
again. 


Cu inmenso tristeza na nos curason, 
nos ta anuncia fayecimento di: 


Luis Martinus Figaroa 
*14-07-1950 - †17-03-2024 


Na nomber di su 


Mayornan: 
† Silverio y † Francisca Figaroa 


Na nomber di su senora: 
Agnes Figaroa – Stultiens 


Su yiu stima: 
Maikel Figaroa y Alex de Kok 


Rumannan: 
†Juan Brete 
Violeta “Ola” Figaroa y yiunan 
Maria “Liesje” Figaroa y Oscar Gomez y yiunan 
Emelina “Emmy” Figaroa 
Carmen y Axel “Doei” Jansen y yiunan 
Teresita “Treesje” Figaroa y yiu 
Edwigia “Wia” y Stanley Rosina y yiunan 
†Theodoor “Buchi” Figaroa 
Benjamin “Jimmy” y †Liesje Figaroa y yiunan 
Lourdes “Luchi” Figaroa y † yiu 
Irene Figaroa 
†Johnny Figaroa 
Mart Stultiens y Annie van Dooren 


Tanta stima: 
Fortunata “Nata” Wolff y yiunan 
Maria Lopez y Famia 


Su iha: 
Marjorie Fingal 


Subrino y subrinanan, primo y primanan, amigo/a nan na 
Aruba y Hulanda. 


Demas famia: 
Figaroa, Stultiens, de Kok, Wolff, Lopez, Giel, Tromp, 
Kelly, Herrera, Farro, Hernandez, Ponson, Gomez, Jansen, 
Oduber, Rosina, Blanco, Urbina, Lacle, Pereira 


Condolencia y despedida lo tuma lugar na Aurora Funeral 
Home, diahuebs 21 Maart 2PM – 4PM. 
Cremacion lo tuma lugar despues. 


Nos disculpa si den nos tristeza nos por a lubida di 
menciona un of otro famia y amistad. 


Nos ta lamenta despues di cremacion nos no lo por ricibi 
bishita di condolencia na cas. 


Lagrima y flor por seca, pero su recuerdonan y tur loke 
e la hasi pa nos lo keda graba pa semper den nos mente y 
curason. 


“Cerca Dios mi alma ta na paz. Di djE mi salbashon ta 
bini” 
Salmo 62:1 


Cu profundo tristesa den nos curason, pero agradecido 
na Señor pa tur locual e la haci y significa pa nos. Nos 
ta anuncia cu a bay sosega inesperadamente den brasa di 
Señor, 


Oscar Francisco Wester 
*11 augustus 1946 - † 16 maart 2024 


Na nomber di su: 


Casa: 
Elsa Wester-Croes 


Yiunan: 
Maybeline y Raymond Kock-Wester y famia 
Shahaira Wester y famia 


Nieta y Nietonan: 
Allyah Hassell 
Rishair, Rixion, Ryderick Boekhoudt 


Ruman: 
Tico y Christina De Mei y famia 


Cuña: 
Yolanda y None Wernet-Croes y famia 


Swanan: 
Marcial Croes y famia 
Marlon (Ronny) y Marlijn Croes-Kock y famia 
Edwin Croes 


Sobrino y sobrina, primo y primanan, ihanan, comer 
y compernan, amigonan, bisiñanan, ex coleganan di 
Astec N.V. 


Demas famia: 
Wester- Croes- Kock- Hassell- Boekhoudt, De Mei, 
Ernando, Diaz, Wallé, Koolman, Wernet, Lopez, De 
Mey,V/der Linden, Rosel, Hernandez, Geerman, 
Dirksz, 


Disculpa nos, si den nos tristeza, nos por a lubida un 
of mas nomber of fam di famia. 


Acto di condolencia y despedida lo tuma lugar 
diahuebs 21 di maart 2024 na Aurora Funeral Home 
di 9:00 A.M. pa 11:00 A.M. y despues sigui pa 
Santana Catolica Pastor Kraanwinkel Paradera. 


Nos ta lamenta cu despues di entiero nos no por 
ricibi bishita di condolencia na cas. 

Cas di Cultura ta presenta Grease, the rock ‘n’ roll musical 


Cas di Cultura ta suma- 
mente entusiasma pa pre- 
senta “Grease, the rock ‘n’ 
roll musical”. For di mo- 
mento cu e team di Cas di 
Cultura a ricibi e licencia 
pa produci e musical aki 
na Aruba, e trabou gran- 
di a cuminsa pa hinca e 
produccion den otro cual 
mester cumpli cu e stan- 
dardnan internacional. 


E fin di aña aki, Aruba sigur 
lo por disfruta di un tremen- 
do show, cu actuacion, canto 
y baile di talentonan local 
basa riba e buki original, cu 
musica y letra di Jim Jacobs y 
Warren Casey. 


Cas di Cultura ta haci un 
yamada na tur esnan cu ta de- 
sea di participa na Grease, the 
rock ‘n’ roll musical. Ideal- 
mente ta en busca di persona 
desde 15 aña cu por canta, 
baila y actua. Pero si bo ta 
domina bo bos y por baila of 
actua, esaki ta bo oportunidad 
pa participa na algo grandi y 


excitante. 


E audicionnan pa Grease, the 
rock ‘n’ roll musical lo tuma 
lugar riba: 
Diasabra, 23 di maart entre 6 
- 10 PM 
Diadomingo, 24 di maart en- 
tre 4 - 7 PM 


E meta di e proyecto aki ta de- 
saroyo di talento. Pa participa 
na e pruebanan, mester man- 
da un e-mail na: info@casdi- 
cultura.aw. Esnan cu inscribi 
via e-mail, lo ricibi un mono- 
logo (script cortico) y algun 
cantica, di cual por scoge un 
pa prepara di antemano. Un 
cantica di Grease cu tur per- 


sona por prepara di antemano 
ta: “We go together”. 


Esnan cu inscribi trempan 
lo tin mas tempo pa prepara 
nan mes pa e audicion. Riba 
e dianan di audicion lo tin 
prueba di baile pa wak e nivel 
di movecion y capacidad pa 
capta y corda coreografia. Pa 


e parti di baile no mester pre- 
para di antemano. 


E storia di Grease ta tuma 
luga na “Rydell High School” 
na Chicago. E musical ta 
sigui e bida di dies diferente 
hoben cu ta atende e scol 
secundario, mientras nan ta 
nabega topiconan manera 
“peer pressure”, politica, ba- 
lor y norma personal, amor 
y namoramento durante nan 
hubentud. 


E musical lo wordo dirigi 
door di un team cu hopi ex- 
perencia, incluyendo director 
di teatro Ferdinand Franca. 
E instructor di baile ta Kevin 
Gumbs, cu lo dirigi e coreo- 
grafia y Nicole van Eer lo ta 
encarga cu e parti di canto y 
coro. E instructornan, hunto 
cu e team tecnico y audio- 
visual di Cas di Cultura, ta 
cla pa prepara e scenario y e 
actornan, pa por presenta un 
musical di calidad halto na 
comunidad di Aruba. 


Directie Buitenlandse Betrekkingen Aruba: 
Tur persona di nacionalidad Hulandes na 
Haiti: Registra pa e servicio di informacion 


Durante di e ultimo lunanan gobierno di 
Aruba conhuntamente cu Ministerio di 
Asuntonan Exterior di Hulanda ta sigui 
di cerca e acontecimentonan na Haiti. E 
situacion na Haiti ta sigui deteriora y ta 
particularmente preocupante na e capi- 
tal Port au Prince. 
Ministerio di Asuntonan Exterior di reino 
Hulandes ta pidi encarecidamente na tur 
persona di nacionalidad Hulandes cu ta na e 


momentonan aki na Haiti, pa nan registra nan 
mes via e servicio di informacion. Di e forma 
aki reino Hulandes por tin un bista ken y cu- 
anto persona ta na e pais pa asina por mantene 
tur na altura di cualkier evolucion y por brin- 
da asesoria, por ehempel si mira oportunidad 
pa sali for di Haiti. 
Kico a haci te na e 
momentonan aki? 
Ministerio di Asuntonan Exterior di reino 
a tuma contacto telefonico cu personanan 
di nacionalidad Hulandes cu ta residencia 
na Haiti. E esfuerso aki a demostra cu ta un 
cantidad limita tin estableci na Haiti y na e 
momentonan aki no a ricibi peticion pa asis- 
tencia. 
Recientemente dia 5 di maart reino Hulandes 
a duna un conseho negativo di biahe pa Haiti 
y pa e personanan cu ta na e pais pa bandona 
Haiti. Dia 7 di maart ultimo a personanan di 
nacionalidad Hulandes cu a registra a ricibi 
un mensahe. 
Por fabor tuma nota cu reino Hulandes no 
tin un embahada na Haiti. Tur servicio, pa 
personanan di nacionalidad Hulandes cu ta 
encontra nan mes na Haiti, ta duna door di e 
embahada Hulandes na Santo Domingo, Re- 
publica Dominicana, cu e sosten di e Consul 
Honorario di Haiti na Port au Prince. 
Conseho di biahe: 
Pa mas informacion over di conseho di biahe 
pa Haiti klik riba e link di e website di Minis- 
terio di Asuntonan Exterior di Reino Hulan- 
des: www.nederlandwereldwijd.nl 


Organisacion Caballista Aruba 
Feria Himno & Bandera 


Organisacion Caballista Arubano ta anuncia e prome 
competencia pa aña 2024, Feria Himno & Bandera. 


Diasabra 23 di Maart pa 6or lo cuminsa cu competencia di 
cabay di Paso Fino, Trocha y Trote y Galope. Diadomingo 24 
di Maart pa 4or lo tin competencia pa jinete y amazona, ca- 
minda nos muchanan lo demostra nan habilidad den e arte 
di equitacion. Competencia lo tuma lugar na Villa Floralina 
situa na Moko y lo wordo husga pa huesnan Dr. Fernando 
Nieto di Colombia y Juan Zuleta di Aruba. 


internacional a23 


Diahuebs 21 Maart 2024 


Merca: 
Gobernador di Alabama ta firma legislacion prohibiendo programanan 
di diversidad, equidad y inclusion 


(AP) —Gobernador di Ala- 
bama Kay Ivey a firma un 
legislacion diaranson cu lo 
prohibi programanan di in- 
clusion, equidad y diversi- 
dad na scolnan publico, 
universidadnan y agenci- 
anan estatal y ta prohibi e 
siñamento di “conceptonan 
divisivo” incluyendo cu un 
hende mester sinti culpable 
pa via di nan rasa of genero. 


E medida, cual ta tuma efecto 
dia 1 di october, ta parti di 
un ola di propuestanan for di 
legisladonan Republicano den 
e pais cu enfocando riba pro- 
gramanan di diversidad, equi- 
dad y inclusion, tambe conoci 
como DEI, riba camponan uni- 
versitario. Republicanonan ta 
bisa cu e programanan ta haci 
division mas grandi y ta pro- 
move un perspectiva politico 
particular. Pero oponentenan 
ta bisa cu esaki ta un reversion 
di avancenan y programanan 
cu ta acepta poblacionnan di 
studiante cu no ta ser repre- 
senta suficientemente. 


“Mi administracion a y lo sigui 
balora e diversidad rico di Mer- 
ca, sinembargo, mi ta nenga di 
permiti algun mal actornan riba 
camponan universitario—of 


cualkier caminda—pa bay bao 
di e acronimo di DEI, usando 
fondonan di impuesto, pa pu- 
sha nan movemento liberal pa 
bay en contra di loke e mayoria 
di residentenan na Alabama ta 
kere,” Ivey a bisa den un de- 
claracion. 


Oponentenan a critica e me- 
dida y a bisa cu esaki ta hibando 
e estado atras, en bes di dilanti. 


“E medida regresivo aki ta so- 
cava e luchanan cu nos a haci 
pa cultiva un sociedad inclu- 
sivo den Alabama por medio 
di preveni discusionnan y pro- 
grama esencial pa mehora nos 
estado,” segun lider di minoria 
na Alabama Anthony Daniels. 


Daniels ta bisa cu esaki “ta 
afecta e experencia educacional 
di studiantenan negativamente 


por medio di kita programanan 
den cual nan por ricibi apoyo, 
construi comunidadnan, y siña 
con pa ta ciudadanonan pros- 
peroso y inclusivo.” 
E legislacion lo prohibi univer- 
sidadnan, sistemanan di scol 
publico y agencianan estatal pa 
sponsor programanan di DEI, 
defini bao di e legislacion como 
lesnan, training, programanan 
y eventonan unda presencia ta 


basa riba rasa, sexo, identidad 
genero, etnicidad, origen na- 
cional of orientacion sexual di 
un persona. 
E legislacion tambe ta bisa 
cu scolnan, universidadnan y 
agencianan estatal no por rekeri 
studiantenan, empleadonan y 
contratistanan pa presenta na 
e lesnan y sesionnan di train- 
ing “cu ta aboga pa of ta rekeri 
consentimento pa loke e leg- 
islacion ta lista como ocho 
“conceptonan divisivo.” 


E lista di conceptonan prohibi 
ta inclui cu “cualkier individual 
mester acepta, reconoce, afirma 
of consenti na un sentido di 
culpabilidad, complicidad of 
un necesidad pa pidi despensa 
riba e basis di su rasa, color di 
cuero, religion, sexo, etnicidad 
of origen nacional.” 


E legislacion lo purba prohibi 
hendenan transgenero riba 
camponan universitarionan di 
usa bañonan cu ta coresponde 
cu nan identidad genero actual. 
E legislacion ta bisa cu univer- 
sidadnan “mester sigura cu tur 
baño ser designa pa uso pa in- 
dividualnan basa” riba e sexo 
cu un persona a ser asigna na 
nacemento. No ta claro con e 
rekisito aki lo ser implementa. 


Reino Uni tin su prome lider color scur 
como Vaughan Gething ta ser eligi como 
prome minister di Gales 


(AP)—Vaughan Gething 
a ser eligi como prome 
minister di Gales diaran- 
son, birando e prome lider 
color scur di un gobierno 
den Reino Uni. Gething 
a ser eligi como lider di 
gobierno pa miembronan 
di e parlamento Galesa 
na Cardiff, cuatro dia 
despues di gana e eleccion 
pa ta lider di e partido di 
Labor di Gales. El a sigura 
27 asiento di 51 voto den 
e legislatura, e Senedd, 
unda Labor ta e partido 
mas grandi. 


Gething, e yiu homber di un 
tata Galesa y un mama Zam- 
biano, a bisa cu awo Gales ta 
“e prome nacion den Europa 
pa ser lider pa un persona 
color scur.” El a bisa e kier a 
lidera un pais cu “por celebra 
nos diferencianan y tuma or- 
guyo den tur cos cu ta uni 


nos.” 


Gething lo ser inaugura un 
bes cu su apuntamento ser 
aproba pa Rey Charles III— 
un formalidad. Tres di e cu- 
atro gobierno den Reino Uni 
awo tin lidernan cu no ta di 
color blanco. Prome minis- 
ter di Reino Uni Rishi Sunak 
tin herencia Indio, mientras 
cu prome minister Escoces 
Humza Yousef tin famia Pak- 
istani. Nort Irlandia ta lidera 
conhuntamente pa Michelle 
O’Neill y Emma Little-Pen- 
gelly, nificando cu pa prome 
biaha no tin ningun lider di 
color blanco masculino den 
gobierno di Reino Uni. 


Gales, cual tin un poblacion 
di aproximadamente 3 mi- 
yon, ta un di e cuatro parti- 
nan di Reino Uni, hunto cu 
Inglatera, Escocia y Nort Ir- 
landia. E gobierno Britanico 


na Londres ta responsable 
pa defensa, asuntonan den 
exterior y otro asuntonan di 
Reino Uni, mientras cu ad- 
ministracion na Cardiff, Ed- 
inburgh y Belfast ta controla 
areanan manera educacion y 
salud. 


Gething tabata e minister di 
salud di Gales durante e pan- 
demia di Covid-19. Un min- 
ister di economia desde 2021, 
e mester a maneha e caida di e 
plan di Tata Steel pa cera am- 
bos forno na su planta na Port 
Talbot, eliminando 2,800 tra- 
bao na un di e empleadornan 
mas grandi den Gales. 


E lo tuma over e gobierno cu 
frecuentemente tin diferencia 
cu e administracion conser- 
vativo di Sunak na Londres. 
Gales tambe a mira un ola 
di protesta tocante reglanan 
ambiental pa campesinonan, 
similar na esnan na Francia y 
otro paisnan Europeo. 


INTERNACIONAL 
A24 


Diahuebs 21 Maart 2024 


(AP) —Legisladornan di 
Union Europeo ayera a 
bay di acuerdo pa renoba 
e tasanan di importacion 
di Ucrania, cu ta na lugar 
desde tiki despues cu Ru- 
sia a invadi, mientras a 
agrega medidanan pro- 
tectivo pa productonan 
agricultural manera grano 
y honing pa atende e pre- 
ocupacionnan di agricul- 
tornan na e bloc di 27 na- 
cion. 


Agricultornan rabia pa e ‘red 
tape’ y competencia di im- 
portacion barata di paisnan 
selecto ta bin protestando 
vehementemente den siman- 
nan recien na e bloc. Polonia 
tabata entre e paisnan lide- 
rando e accion contra impor- 


tacionnan duty-free despues 
cu agricultornan Polaco a 
blokea paso di frontera cu 
Ucrania na februari, bashan- 
do abao grano Ucraniano y 
kimando taira mientras nan 


a intensifica un protesta na- 
cional contra importacion di 
cuminda Ucraniano y politi- 
canan ambiental di UE. 


Bao di e acuerdo cera den or- 


anan trempan ayera, UE lo 
renoba su suspension tem- 
poral di tarifa di importacion 
y quota riba exportacionnan 
agricultural di Ucrania pa e 
bloc, otorga pa prome biaha 
na 2022 pa sostene Ucrania 
den e guera contra Rusia. 


Sinembargo, e ta yega cu un 
seguridad reforsa cu lo forsa 
e brasa ehecutivo di UE, 
Comision Europeo, “pa re- 
introduci quota di tarifa si 
importacion di galiña, webo, 
sucu, avena, maishi y hon- 
ing” surpasa e volumen av- 
erahe importa na 2022 y 2023. 
Esaki lo limita importacion 
barata di e productonan aki 
cu meta pa tene agricultornan 
domestico competitivo den e 
mercado pa e productonan 


basico aki. E contingencia 
inicialmente 
tabata 
cubri 
galiña, webo y sucu, pero a 
extend’e pa inclui avena, mai- 
shi y honing. 


Legisladornan di UE a bisa 
cu nan tambe a “logra com- 
promisonan firme for di e 
Comision pa tuma accion si 
tin un aumento di impor- 
tacion di trigo Ucraniano. 


E acuerdo, alcansa den bispo 
di un cumbre di lidernan di 
UE na Brussels, awo mester 
di keda aproba formalmente 
pa tanto Parlamento como e 
paisnan miembro pa drenta 
na vigor na comienso di juni 
y extende te di 25 di juni 
2025. 


(AP) — Secretario di Es- 
tado Mericano, Antony 
Blinken ta bay biaha pa 
Israel e siman aki como 
parti di su di seis mision 
urgente na Medio Oriente 
desde cu e guera di Israel 
cu Hamas a cuminsa na 
october, 
mientras 
rela- 
cion entre ambos pais a 
empeora dramaticamente 
den simannan recien. 


E bishita ta yega memey di 
un cantidad di yamada, biahe 
planea di oficialnan Israeli y 
Mericano, y expresionnan 
publico di desacuerdonan 
severo tocante e estado di e 
conflicto y kico ta bay pasa 
cu Gaza despues di fin di e 
guera. 


Departamento 
di 
Estado 
Mericano a bisa cu e bishita 
na Israel lo finalisa e tour mas 
recien di Blinken den Medio 
Oriente cu a cuminsa na Sau- 
di Arabia diaranson, y ta bay 
continua na Egipto diahuebs. 
E diplomatico top di Merca 
ta bay ta na Tel Aviv diabierna 
despues di combersacionnan 
cu lidernan Arabe y minister- 
nan di Exterior na Jeddah y 
Cairo enfoca riba e guera na 
Gaza. 


“Na Israel, secretario Blinken 
ta bay discuti cu e liderazgo di 
gobierno di Israel e negocia- 
cionnan andando pa sigura e 
liberacion di tur rehen,” vo- 
cero di Departamento di Es- 
tado, Matthew Miller a bisa. 
“E ta bay discuti e necesidad 
pa sigura e derota di Hamas, 
incluyendo na Rafah, di un 


manera cu ta protege e po- 
blacion civil, no ta afecta e 
entrega di asistencia humani- 
tario, y ta avansa e seguridad 
general di Israel.” 


Tension entre Merca y Israel 
tocante e procesamento di e 
guera na Gaza ta aumentando 
pa lunas pa motibo di aumen- 
to den casualidadnan civil. Y 
nan a intensifica mientras 
prome minister Israeli, Ben- 
jamin Netanyahu ripitidam- 
ente a bisa cu e ta bay ignora e 
advertencianan di presidente 
Mericano, Joe Biden pa no 
cuminsa un operacion ter- 
estre a gran escala na e ciudad 
di Rafah sin plannan creible 
pa protege Palestinonan ino- 
cente cu a busca refugio ey- 
nan. 


Biden, enfrentando un cam- 
paña dificil di reeleccion na 
caminda pa eleccion presi- 
dencial na november, ta bao 
presion domestico cada bes 
mas grandi pa controla e re- 
spuesta militar di Israel pa e 
atakenan di Hamas dia 7 di 
october na Israel. Oposicion 
contra e guera na Merca, na- 
cionnan Arabe y gran parti di 
resto di mundo a duna forma 
na e evolucion di e biahenan 
frecuente di Blinken na e re- 
gion desde october. 


Su prome dos bishita tabata 
enfoca en gran parti riba re- 
afirma sosten di Merca pa Is- 
rael inmediatamente despues 
di e atake di Hamas, pero 
mientras casualidadnan Pal- 
estino a cuminsa multiplica 
y condicionnan humanitario 


na Gaza a deteriora, su enfa- 
sis a cambia pa reforsa asis- 
tencia humanitario y protege 
esnan inocente. Desde aña 
pasa, Blinken tambe a usa su 
bishitanan pa insisti riba e 
importancia di sosten Arabe 
pa e plannan “dia despues” 
pa Gaza, y pa purba convence 
lidernan Israeli di acepta un 
status pa e Palestinonan cu 
por yuda sigura e seguridad 
di Israel a largo plaso. 


Sinembargo, mientras e cam- 
bio aki ta tuma lugar, e situa- 
cion na Gaza a empeora y e 
relacion entre Merca y Israel 
a empeora rapidamente. De- 
sacuerdonan publico entre 
Biden y Netanyahu a bira mas 
frecuente y mas intenso. Den 
un yamada cu Biden dialuna, 
Netanyahu a bay di acuerdo 
pa manda un delegacion di 
nivel halto pa Washington pa 
discuti plannan pa e propu- 
esta di operacion na Rafah, y 
Pentagono a bisa diamars cu 
minister di Defensa Israeli, 
Yaov Gallant lo bishita e capi- 
tal Mericano proximo siman. 


Den su combersacionnan na 
Jeddah, Cairo y Tel Aviv, ta 
spera cu Blinken ta bay enfo- 
ca riba intentonan pa negocia 
un acuerdo di alto al fuego y 
liberacion di rehennan, au- 
menta entrega di ayudo hu- 
manitario via terestre, aereo 
y maritimo pa Gaza, y un 
plan pa e teritorio despues 
di e conflicto. Na Jeddah, 
Blinken mester a reuni cu 
lider de facto di Saudi Arabia, 
prins Mohamed bin Salman, 
y minister di Exterior Saudi. 


E prospecto di normalisa- 
cion di relacion entre Saudi 
Arabia y Israel ta considera 
un punto potencial di influ- 
encia pushando e Israelinan 
pa alivia sufrimento civil na 
Gaza. Pero e prins a laga cla 
cu normalisacion no ta bay 
tuma lugar a menos cu e ta 
compaña pa un compromiso 
cla di Israel pa acepta un es- 
tado Palestino independiente 
pa un cierto fecha. Netan- 
yahu y hopi miembro di su 
gobierno ta opone un estado 
Palestino, mientras mayoria 
di lider Palestino tambe ta 
opone e existencia di Israel. 


Na Cairo diahuebs, Blinken 
ta bay reuni cu oficialnan 
Egipcio como tambe reuni 
cu un comite Arabe di seis 
miembro incluyendo minis- 
ternan di Exterior di Egipto, 
Saudi Arabia, Emirato Arabe 
Uni, Jordania, Maroco y Au- 
toridad Palestino, segun un 
diplomatico Egipcio. E gru- 
po aki ta encarga cu explora 
manera pa reforma y revitali- 


sa e Autoridad Palestino pa un 
posible rol na Gaza unabes cu 
e guera termina. E Autoridad 
Palestino, basa na West Bank, 
a compromete na reforma y a 
reemplasa algun di e top di su 
liderazgo. 


Oficialnan Qatari, ken nan 
pais a e interlocutor princi- 
pal cu Hamas, a bis e siman 
aki cu nan ta “cautelosamente 
optimista” despues di comb- 
ersacionnan cu hefe di inteli- 
gencia Israeli na Doha. Pero 
vocero di ministerio di Exte- 
rior Qatari, Majed al-Ansari a 
bisa diamars cu un operacion 
terestre di Israel na Rafah lo 
afecta cualkier negociacion. 


Militantenan 
Palestino 
a 
mata alrededor di 1,200 per- 
sona den un atake sorpresa 
dia 7 di october for di Gaza 
cu a impulsa e guera, y nan a 
secuestra otro 250 persona. 


Ta kere cu Hamas ainda tin 
alrededor di 100 rehen, como 
tambe e restonan di otro 30. 


Acuerdo nobo di importacion di UE lo sostene Ucrania mientras ta pro- 
tege agricultornan di e bloc 


Blinken ta agrega Israel na su tour di Medio Oriente 


